Тўрт туманда янги ишонч ва янги таянч - NamanganToday.uz\nDec 25, 2021 - 14:18 Updated: Dec 25, 2021 - 14:19\nЯкунланаётган йил Наманган вилояти ижтимоий ҳаётида ҳам муҳим воқеаларга бой бўлди. Айниқса, ҳафта давомида вилоятининг тўрт туманида янги ҳокимларнинг тайинланиши оммавий ахборот воситаларининг диққат марказида бўлди. Айрим вилоятларда ҳам бу каби тайинловлар амалга оширилди. Лекин Наманган вилоятидаги ҳокимларнинг алмашуви кўпчиликда саволлар туғилишига сабаб бўлди.\nКосонсой туманидан бошланган навбатдан ташқари сессия ҳозирча Уйчи туманида якунланди. Косонсой туманининг собиқ ҳокими Баҳодир Юсуповнинг Ўзбекистон Республикаси Президентининг халқ қабулхонасига мудир этиб тайинланиши муносабати билан Норин тумани ҳокими Дилмурод Қодиров Косонсой туманига ҳоким этиб тайинланди.\nҚодировнинг Косонсойга келиши ижтимоий тармоқ фойдаланувчиларининг кўпчилигини қизиқтириб қўйди. Ҳарҳолда, унинг Норин туманидаги иш тажрибаси сабаб бўлса керак, Косонсойда ҳам янги ислоҳотлар амалга оширилишига умид қилиняпти.\nЎз-ўзидан Норин туманида ҳам ҳокимлик курсисига қайси шахснинг келиши ҳақида турли мулоҳазалар бўлди. Жўрабек Нурматов туман ҳокимининг биринчи ўринбосари сифатида фаолият юритган пайтда матбуот эътиборидан бироз четда қолгани сабабли шу кунга қадар бу шахс ҳақида деярли маълумотлар берилмаган. У Норин туманига ҳоким этиб тайинланди. У туман ижтимоий-иқтисодий муҳитини яхши билгани ҳолда келгуси фаолияти давомида туманни намунали ҳудудлар қаторига қўшилишида муносиб ҳисса қўшиши мумкин.\nНавбатдаги тайинлов Норин туманига туташ бўлган Учқўрғон тумани. Айтишларича, туманнинг собиқ ҳокими Азимжон Ваҳобов фаолиятида йўл қўйган камчиликлари учун лавозимидан озод этилди. Учқўрғон Наманган вилоятида қатор соҳаларда ўз ўрнига эга бўлган туманлардан. Тайинланиши лозим бўлган ҳоким ҳам уддабуронлиги, шижоати, фидойилиги билан бошқалардан ажралиб турадиган, туманни иқтисодий жиҳатдан янада ривожлантириш масъулиятини дилдан ҳис этадиган раҳбар бўлса, ажаб эмас.\nНаманган ҳудудий электр тармоқлари корхонаси бош директори Жаҳонгир Ризаевнинг Учқўрғон туманининг биринчи раҳбари бўлиб тайинланиши кўпчиликни мамнун қилди. Дарвоқе, у Наманган вилоятидаги энг ёш ҳокимлардан бири бўлди. Доим матбуот назарида бўлган Жаҳонгир Ризаев оғир-босиқлиги билан матбуот вакилларида яхши таассурот қолдирган. Ҳарҳолда у танқидни оғир-вазминлик билан тўғри қабул қилиш фазилатига эга. 2018 йилда корхонага раҳбар этиб тайинланган бўлса, қисқа муддатда тизимда арзигулик ишларни амалга оширишга эришди. Жаноб Ризаев ҳокимлик вазифасининг илк кунини тиббиёт муассасаларининг фаолияти билан танишишдан бошлади. Бир сўз билан айтганда, у аҳоли саломатлиги, туманда йиғилиб қолган муаммолар ечимини топишга жиддий киришган кўринади.\nУчқўрғон туманидан сўнг Уйчи туманида якунланган навбатдан ташқари сессия ортидан туманнинг собиқ раҳбари Муҳаммадзокир Маматовни соғлигидаги муаммолар туфайли эгаллаб турган лавозимидан озод этилди. Ҳафта давомида Уйчи тумани ҳокимлиги бутун матбуот нишонида бўлди. Ҳокимликка тегишли бўлган хизмат машинаси билан боғлиқ машмаша кўпчиликнинг эътирозларига сабаб бўлди. Собиқ ҳоким лавозимидан озод этилиши арафасида ўзининг ижтимоий тармоқдаги саҳифасида “Ассалому алайкум, азиз уйчиликлар! Сизлардек бағрикенг, олийжаноб, ҳалол ва фидойи инсонларга хизмат қилиш ва бирга ишлаш мен учун шараф бўлди. Яхши-ёмон гапирган бўлсам, узр сўрайман. Аллоҳ рози бўлсин барчамиздан”, дея изоҳ қолдирди.\nПрезидент Шавкат Мирзиёев Наманган вилоятига ташрифи чоғида сайловолди дастурида Уйчи туманига алоҳида урғу бериб ўтган эди. Йиғилиб қолган муаммоларни бартараф эта оладиган кадрга эҳтиёж жуда зарур. Шу боисдан вилоят ҳокимининг ўринбосари, вилоят маҳалла ва оилани қўллаб-қувватлаш бошқармаси бошлиғи Шуҳратжон Мусаевни мазкур лавозимга муносиб деб топилди.\nШуҳрат Мусаев жорий йилнинг ўзида вилоят ҳокими ўринбосари вазифасида фаолиятини бошлаб, қисқа муддатда тизимда арзигулик ишларни амалга оширишга муваффақ бўлди. Маҳаллабай, “Темир дафтар”, “Аёллар дафтари”, “Ёшлар дафтари” каби йўналишларни яхши билганлиги туфайли тумандаги бу каби тизимли ишлар ижобий ечим топиши мумкин. Мусаевни яқиндан билганлар у жамоани яхши бошқара олиши, раҳбарлик қобилиятида тажрибаси етарли эканлигига катта баҳо беришди.\nШуҳратжон Мусаев ҳам ҳокимлик лавозимига киришган илк кунини маҳаллалар ва мактаблар фаолияти билан яқиндан танишишдан бошлади.\nХуллас, бу- тўрт туманда янги ишонч ва янги таянч деганидир!\nNov 17, 2021 35\nJun 3, 2021 140\nApr 29, 2021 149\nJun 5, 2021 43\nНаманганлик депутат аёллар бирлашди


22:50 / 04.12.2017\nOneYearNoBeer дастури муаллифи Энди Реймиж 10 мингдан зиёд кишига алкоголга бўлган муносабатни ўзгартиришга ёрдам берди. У ўзи ва атрофидагиларнинг тажрибасидан келиб чиқиб, соғлом одатларга меҳр уйғотиш бўйича экспертга айланди.\nУч йил аввал Реймиж спиртли ичимликларсиз яшашга қарор қилди. Аксарият бунинг иложи йўқ деб ўйларди. Улар бу унинг брокерлик фаолиятига зиён етказади деб ҳисоблашарди. Аслида эса, алкоголдан воз кечиш унинг ҳаёти ва бизнесини яхши томонга ўзгартиришга ёрдам берди. BetterHumans шу мавзудаги мақоласи билан бўлишди.\nБарчаси қандай бошланганди?\nРеймиж барга биринчилардан бўлиб келиб, охири кетадиган кишилардан эди. Спиртли ичимликлар унга байрамларни нишонлаш, дам олиш, дўст орттириш, мулоқот қилиш ва мижозларни меҳмон қилишда ёрдам берарди. Реймиж билан вақт ўтказиш завқли эди, лекин у бор жойда доим спиртли ичимликлар бўларди.\nРеймиж ўз бахтини 10 баллдан атиги 5 баллга баҳоларди, бу эса унинг муваффақиятли карьераси ва ажойиб оиласига номувофиқ эди. Унда ҳаётдан норозилик ҳисси ошиб борарди. Реймиж муайян орзулар ва мақсадларга эга бўлиб, баъзан уларга эришиш йўлида ортга чекинарди. У спортдан йироқ ва ланж эди. Унинг ҳаёти тор доира билан чекланиб қолаётганди - иш-оила-стресс.\nРеймиж бундан бахтлироқ яшашни истарди, шунинг учун ҳаётида илк марта барчасини кетма-кет таҳлил қила бошлади. У ўз таомномасини қайта кўриб чиқди, спорт режимига ўтди, медитация қила бошлади. Бироқ бу ҳеч нима бермади: спорт машқларига вақт ва мотивация етишмасди, медитация учун эса Реймижнинг асаблари ҳаддан ташқари таранг эди, мижозлар билан тушликлар ва кечки учрашувлар соғлом парҳезни йўққа чиқарарди.\nУ изланишда давом этди ва кунлардан бир кун анча жиддий муаммо - алкоголь борлигини англаб етди. Бироқ у нима учундир спиртли ичимликлардан воз кечишдан жуда қўрқарди.\nШундай бўлса-да, Реймиж алкоголь унга олдинга ҳаракат қилишга халақит бераётганини яхши тушуниб етаётганди. У яхши ота ва турмуш ўртоқ бўлиш учун ҳам ичишни ташлашни, кўркам, соғлом бўлишни ҳамда ишда янада самарали фаолият юритишни истарди.\nАлкоголсиз уч ҳафта\nКатта шаҳарда яшаб, спиртли ичимлик истеъмолидан воз кечиш қийин. Баъзи одамлар ичишни ташламаслигингиз учун қўлларидан келганча ҳаракат қилишади.\nБироқ бир неча уринишлардан кейин Реймиж уч ҳафта алкоголсиз яшашнинг уддасидан чиқди. Ниҳоят, спиртли ичимликлардан воз кечишнинг афзалликларини сеза бошлади.\n"Зерикарли" бурчакка ўтиш\nИжтимоий босим ўсиб бораётганди, гап-сўзлар болалай бошлади. Реймиж зерикарли кишилар доирасига қўшилди.\nУ агар бизнеси шу туфайли жабрлана бошласа, ўз аҳдидан воз кечишга қарор қилди. Реймиж ярим йўлдан чекинган тақдирда, унинг ҳаётини тубдан ўзгартирган онлар келмас эди.\nАлкоголдан воз кечишнинг афзалликлари\nУч ҳафта ўз-ўзидан тўрт ҳафтага, кейин икки ойга ва шу тариқа уч ойга ўтиб кетди. Айни шу дамларда катта ўзгаришлар рўй бера бошлади.\nРеймиж тез орада жисмоний машқларга киришиб кетди. Спиртли ичимликлар туфайли машғулотларни узиб қўйишга ҳожат қолмади. Алкоголсиз қайси егуликлар ва фаолият турлари қувват бахш этиши, қайсилари эса, аксинча, қувватни тортиб олишини тушуниш осон эди. Буларнинг бари унга ортиқча вазндан халос бўлишга ёрдам берди: у бир йилда 19 килограмм йўқотди, ёғ миқдори эса 30 фоиздан 10 фоизгача камайди.\nРеймиж университетга қайтди, муайян даражага эришди, ижобий психология ва коучинг бўйича магистрлик дастурига ўтди. У катта шаҳарда психика билан боғлиқ муаммолар билан курашга йўналтирилган 30 кунлик Mindfit дастурини яратишга ёрдам берди. Шу билан бирга, у OneYearNoBeer'нинг ҳаммуассисига айланди.\nРеймижнинг оила аъзолари билан ҳам, ишдагилар билан ҳам муносабатлари яхшилана бошлади. Унинг боркерлик бизнеси шиддат билан ўсиб борарди, мотивация юксак даражада эди ва у ўзини жуда яхши ҳис қиларди.\nИшдан ташқари ҳаёт учун вақт топилади\nСпиртли ичимлик истеъмолига кўп вақт кетади, ундан қайтишга эса - ундан-да кўп. Ичишни ташлашингиз билан эски хоббиларингиз ва қизиқишларингиз учун анча вақт ва энергия пайдо бўлади. Сиз шунчаки мавжуд бўлмай, қайта яшай бошлайсиз.\nМижозлар спиртли ичимлик ичмайдиган ва нормал мулоқот қилса бўладиган кишиларни қадрлашади. Болалар куч-қувватга тўла ва улар билан ўйнаб, қувнайдиган отани қадрлашади. Аёл ўзининг ичмайдиган ва ҳаётдан мамнун эрини янада кўпроқ севади.\nЎзингизга бўлган ишонч ортади\nАлкоголь бахш этувчи сохта ишонч ўзингизга бўлган ҳақиқий ишончни йўқ қилади. Спиртли ичимлик туфайли юзага келган хавотирли ва асабий ҳолат "жангга тайёргарлик"ни йўққа чиқаради. Алкоголсиз сизнинг ўзингизга бўлган ички ишончингиз янада мустаҳкамланади.\nАқлий салоҳиятингиз очилади\nАлкоголь ва унинг натижасида юзага келувчи ҳолат ақлий салоҳиятга зарар етказади. Реймиж ичиб юрган кезларида ўзида кучли хавотирни сезган. У ўзини худди чуқурликка қулаётгандек ҳис қилган: алкоголь истеъмоли қанча давом этса, чуқурлик шунча чуқур бўларди. Ичишни ташлаши билан бу ҳиссиётдан халос бўлди ва бу у учун ҳақиқий кашфиёт бўлди.\nАлкоголь ичимликлар истеъмоли соғлиққа қанчалик ёмон таъсир қилишини ҳамма билади, бироқ барибир ичишда давом этишади. Спиртли ичимликлар машғулотларга бўлган мотивацияни йўқ қилади ва зарарли егуликларга қизиқиш ортишига сабаб бўлади. Ичишни ташлаганингизда тўғри овқатланишга ўтиш осонлашади, спорт билан шуғулланиш учун кўпроқ куч-қувват пайдо бўлади.\nКўнгилочар машғулотларга ижодий ёндаша бошлайсиз\nАлкоголдан воз кечиб, кўнгилочар машғулотларга янада эътиборли бўлиб, ижодкорлик билан ёндаша бошлайсиз, бу эса сизнинг одамлар билан муносабатларингизни яхшилайди. Мижозлар йога, картинг ва велосипед ҳайдаш каби машғулотларни яхши кўришади. Спиртли ичимликлар бўлган оқшом учун эса бирор марта миннатдорчилик хати олмаган.\nУйқу — юқори самарадорликнинг ажралмас бир қисми. Кичик миқдордаги спиртли ичимлик ҳам уйқу бузиши мумкин. Ҳатто бир стакан алкоголь ҳам уйқуга таъсир қилади, уйқу шундай ёмон кечадики, тана қайта куч тўплашга улгура олмайди. Камроқ ухлаганда эса, самарадорлик нолга тенглашади.\nИчишни қандай ташлаш мумкин?\nАввал алкоголга бўлган муносабатингизни ўзгартириш лозим. Ягона йўл - танаффус қилиш. Бу 28, 90 ёки ҳатто 365 кун бўлиши мумкин.\nИжтимоий ҳаёт ва бизнес ҳаётда алкоголсиз яшай олишингизни кўрсатмай, ўзингизни тўлиқ назоратга олишнинг иложи йўқ.\nСпортга монанд мақсад қўйинг\nИмкониятларингиз доирасидан чиқиб, ўзингизни синанг. Дейлик, бу масалан, ҳар куни 5 ёки 10 километрга югуриш бўлсин, уни уддалай олишингизга ишонинг.\nШу тариқа диққат жамланиб, тана ва руҳиятингиз кучлироқ бўлади. Боз устига, ўзингизга бўлган ишончингиз ортади ва илгари алкоголга сарфлаган вақтингиздан унумли фойдалана бошлайсиз.\nХатога йўл қўйсангиз, тушкунликка тушманг\nЎрганинг, кучлироқ бўлинг, ўз ютуқларингизни таққосланг ва ўзингизни ҳеч нимада айбламанг. Кечиримли бўлиш масъулиятни ҳис қилишга олиб келади, айбдорлик ҳисси эса ўзингизни оқлашга сабаб излашга мажбур қилади.\nХато — бу мағлубият, деган фикр кенг тарқалган. Шу боис одамлар меъёрдан ортиқ овқатланиб ёки спиртли ичимликлар ича бошлаб, ўзларини ожиздек ҳис қилишади.\nЎз хатоингизни тушуниб етинг, барчасини қайта ўйлаб чиқинг ва янада кучли бўлинг. Ёдингизда бўлсин: ҳеч ким мукаммал эмас.\nЗарарли одатларни соғломларига алмаштиринг\nЁмон одатлардан қутулишнинг энг яхши йўли - уни фойдалисига алмаштириш. Ўз триггерингизни излаб топинг - бу вақт, макон, ҳиссиёт, хатти-ҳаракат ёки инсон бўлиши мумкин. Олдинга чорловчи кучни топинг.\nЗарарли одатингизни соғломларига шундай алмаштирингки, триггер ва ҳаракатлантирувчи куч ўз жойида қолсин.\nОқловчи сабабни қўлланг\nСпиртли ичимликлардан воз кечиш учун жиддий сабаб керак. Бироқ агар сиз ҳомиладор ё хаста бўлмасангиз, ошна-оғайнилар, яқинлар ёки ҳамкасблар бирга ичишни таклиф қилган пайтда қолган сабаблар инобатга олинмаслиги мумкин.\nСизнинг алкоголсиз дастурингиз бемалол оқловчи сабаб бўла олади. Кейинги сафар сизга спиртли ичимлик қуя бошлашса, шундай денг: "Йўқ, раҳмат, бу йил менинг режамда қиладиган ишларим кўп, шу боис нафсимга қарши чиқиб, 28/90/365 кун ичмасликка қарор қилдим".\nАлкоголсиз танаффус учун ҳар бир сабабни ёзиб чиқинг\nНима учун спиртли ичимликдан воз кечмоқчи эканингизни ёзинг. Бу одатларни ўзгартиришга яқиндан ёрдам беради. Ўзингизга ўзингиз савол беринг - нима учун алкоголсиз ҳаётга талпинаяпсиз? Бунга нима сабаб бўлди?\nҚоғоз, планшет ёки ноутбукдан фойдаланинг - ўзингизга қулайини танланг. Қўшимча мотивация учун сабаблар рўйхатини тузинг.\nСпиртли ичимликлардан воз кечишга қарор қилган бўлсангиз, янгича ҳаётни режалаштириш ва кутилмаган ҳолатларга тайёр туринг. Кутилмаганда неча йиллардан бери кўрмаган дўстингиз остонада пайдо бўлиши ва сиз билан спиртли ичимлик ичиш истаги туғилиши мумкин. Бундай пайтда шунчаки табассум қилинг ва сабаблар рўйхатингизга нималар деб ёзганингизни ёдга олинг. Бирор тадбирга тайёрланаётган бўлсангиз, у ерда алкоголсиз ичимликлар ҳам борлигига ишонч ҳосил қилинг.


“АХБОРОТ СОАТЛАРИ” № 29-2017 - Уч илдиз\nby Тўлқин Эшбек · 09.04.2017\nРоссия президентининг матбуот котиби Шавкат Мирзиёевнинг таклифи қабул қилингани ҳақида маълум қилган. «Таклиф мамнуният билан қабул қилинди. Ташриф кунлари дипломатик каналлар орқали келишилади», — дейилган хабарда.\nСуриянинг Идлиб вилоятидан Туркияга келтирилган яраланганлар кимёвий қуролдан амалга оширилган ҳужум жабрдийдаларидир. Туркия соғлиқни сақлаш вазири Ражаб Акдаг шундай баёнот берди. «Идлибда жабрланганларнинг 30 нафарга яқини Газиантепдаги шифохонага келтирилган. Илк текширув натижалари гап кимёвий ҳужум ҳақида бораётганини кўрсатмоқда», — дея вазир сўзларини келтиради NTV телеканали. Сурия мухолифати ва инқилобий кучлари миллий коалицияси 4 апрель куни Идлиб вилоятининг Хон Шайхун шаҳрига уюштирилган кимёвий ҳужум оқибатида 80 кишини ҳалок бўлгани ва 200 нафар одамнинг яралангани ҳақида хабар қилган эди. Мухолифат томони мазкур ҳодиса учун жавобгарликни Сурия ҳукумат кучлари зиммасига юкламоқда. Бунга жавобан, Сурия ҚКларидаги манбанинг РИА Новостига баёнот беришича, Сурия армияси бирор бир кимёвий қуролга эга эмас, мухолифатнинг баёноти эса ҳукумат кучларига қарши ташвиқот усулларидан бири бўлиши мумкин.\nАҚШ 6 апрель, пайшанба куни кечқурун Суриядаги аэродромга зарба берди. Бу суриялик ҳарбийлар томонидан Идлибда кимёвий қурол ишлатилганига жавобан юз берди. Қўшма Штатлар “ўнлаб қанотли ракеталарни” учирган. АҚШ ҳарбийлари камида 50 та “Томагавк” ракеталарини учирган, улар Хомс вилоятидаги аш-Шайротни нишонга олган. “Бу АҚШнинг тахминига кўра, Сурия ҳукумати тақиқланган қуролни қўллаган аэродромдир”, — деб хабар берди телеканал.\nБиринчи Президентимиз Ислом Каримовнинг: «Амир Темурни англаш – ўзлигимизни англаш демакдир», деган сўзлари замирида ана шундай теран маъно мужассамдир. 1996 йил Ўзбекистонда «Амир Темур йили» деб аталди. ЮНЕСКО қарори билан Соҳибқирон таваллудининг 660 йиллиги бутун дунё бўйлаб нишонланди. Тошкент, Самарқанд ва Шаҳрисабзда Амир Темурнинг муҳташам ҳайкаллари ўрнатилди.\n«Амир Темур даври тарихи билимдони» танловига марҳамат!


ШЎРКЎЛНИНГ ХУШТАЪМ «ХАЗИНАСИ» | QISHLOQ HAYOTI\nШЎРКЎЛНИНГ ХУШТАЪМ «ХАЗИНАСИ»\nШўркўл воҳадаги йирик сув омборларидан бири. Бу ерда тўпланадиган обиҳаёт билан Шофиркон ва Ғиждувон туманларидаги экин ерлари суғорилади. Қолаверса, унда мўл-кўл балиқ етиштириш имконияти ҳам мавжуд. Шу мақсадда табиий кўл майдони бундан бир неча йил олдин балиқ етиштиришга ихтисослашган корхоналарга ижара шартномаси асосида бўлиб берилганди.\nАммо мазкур корхоналар томонидан кўл ҳудудида самарали иш юритилмаганлиги сабабли, балиқ парваришлаш ва уларни овлаш борасида кутилган натижаларга эришилмади.\nШу боис, яқинда вилоят ҳокимлиги томонидан сув ҳавзасини тегишли тартибда тадбиркорлик субъектларига узоқ муддатли ижарага бериш юзасидан қайта танлов ўтказилди. Ғиждувонлик тадбиркор Акмал Болтаевнинг танловга тақдим этган лойиҳаси ташкилотчиларга ҳар томонлама маъқул тушди.\nАйни кунда сув ҳавзасида тадбиркор томонидан парваришлаш учун 3 тоннага яқин турли хилдаги майда балиқлар ташланган. Интенсив усулда балиқ етиштириш мақсадида 25 дона қафас ўрнатилган. Яқин кунларда улар сони яна шунчага кўпайтирилади.\nТадбиркорнинг лойиҳасидан сув ҳавзасини майда балиқлар билан балиқлантириш, кўлда интенсив усулда балиқ етиштириш мақсадида махсус қафас (садок)лар ўрнатиш, овланган балиқларни сақлаш учун катта сиғимли музлаткич қуриш кабилар ўрин олган. Бундан ташқари, кўл ҳудудида аҳоли учун дам олиш, чўмилиш ва ҳаваскор балиқ овловчилар учун махсус жой ташкил этиш, келгусида эса сув омбори атрофида туячиликни йўлга қўйиш ҳам кўзда тутилган.\n– Туя сутининг шифобахшлигини барчамиз яхши биламиз, – дейди Акмал Болтаев. – Шу боис, кўл бўйида беморларни туя сути билан даволашга мўлжалланган мўъжазгина шифо маскани қуриш мақсадимиз ҳам бор.\nЎз-ўзидан кўриниб турибдики, Шўркўл катта имкониятларга эга бўлган сув ҳавзаси. Ундан самарали фойдаланиш орқали аҳоли дастурхонида “луқмаи ҳалол” сероблигини таъминлаш, янги иш ўринлари яратиш мумкин.


Халқаро Амнистия:"Ўзбекистонда сўз ва йиғилиш эркинлиги янада чекланди" - BBC O'zbek\nХалқаро Амнистия:"Ўзбекистонда сўз ва йиғилиш эркинлиги янада чекланди"\nImage caption Ташкилот ҳисоботида Ўзбекистон яна танқид қилинмоқда\nЎзбекистонда охирги бир йил ичида сўз ва йиғилиш эркинлиги янада чекланди, дейилади Amnesty International инсон ҳуқуқларини ҳимоя қилиш ташкилоти чиқарган йиллик ҳисоботда.\n"Икки нафар инсон ҳуқуқлари фаоли муддатидан олдин қамоқдан озод этилди, аммо бошқа эътиқод маҳкумлари қўрқинчли, ноинсоний ва таҳқирловчи шароитда узоқ қамоқ муддатларини ўташда давом этмоқдалар," - дея таъкидлайди Amnesty ўзининг "Дунёда инсон ҳуқуқларига оид вазият ҳақида"ги янги ҳисоботида.\nAmnesty ҳисоботига кўра, Ўзбекистонда маҳбусларга муносабатни яхшилашни кўзда тутган янги қонунлар кучга кирган бўлса ҳам, маҳбуслар ва маҳкумларга қийноқлар қўллангани ва ёмон муомалада бўлинганига оид ўнлаб хабарлар чиқишда давом этди.\n"Расмийлар сўз ва йиғилиш эркинлигини чеклашда давом этдилар", - дейилади ҳисоботда.\nАпрел ойида журналистларга ёзма рухсатсиз халқаро ташкилотлар вакиллари ва хорижий дипломатлар билан учраша олмасликлари ёки матбуот анжуманлари ва семинарларда иштирок эта олмасликлари маълум қилинди.\nҲисоботда шунингдек Ўзбекистондаги Британия элчихонаси матбуот котиби Леонид Кудрявцев "йиғинлар ўтказиш, кўча намойишлари ва юришлари ҳақидаги қонунларга хилоф иш тутгани учун" йирик миқдорда жаримага тортилгани алоҳида таъкидланган.\n"Прокурорлар уни Британия элчихонаси биноси ичарисида мустақил инсон ҳуқуқлари фаоллари учун ўтказилган машғулот семинарлари пайтида экстремизмни тарғиб этишда айблашди," - дейилади Аmnesty ҳисоботида.\nУнда қайд этилишича, ўтган йилларда бўлгани сингари ҳуқуқбонлар ва мустақил журналистлар таъқиб остига олинганлар, калтакланганлар, ҳибсга олинганлар ва улар устидан адолатсиз маҳкамалар бўлиб ўтган.\n"Улар полицияга сўроққа чақирилдилар, уй қамоғига олиндилар ва фуқаровий либосдаги ходимлар томонидан давомли кузатилдилар," - дея таъкидланади ҳисоботда.\nБаъзи ҳуқуқбонлар полиция ёки махсус хизматларга ишловчи шахслар томонидан дўппосланганликлари ҳақида хабарлар тарқатганлар.\n"Контр-террор ва хавфсизлик"\nImage caption "Террорга қарши кураш"да хўл-қуруқ баравар ёнмоқдами?\nАmnesty йиллик ҳисоботига кўра, Ўзбекистон ҳукумати мамлакатда манъ қилинган Исломий ҳаракат, ташкилот ва партиялар аъзолари ёки улараг алоқадор бўлган аъзолари бўлгани гумон қилинган шахсларни экстрадиция қилиш йўлларини излашда давом этмоқда.\nЭкстрадиция сай-ҳаракатлари, ташкилот айтмоқчи, "мамлакат ва минтақа хавфсизлиги ҳамда терроризмга қарши кураш" важлари билан амалга оширилади.\nЎзбекистонга мажбуран қайтарилганлар қийноққа солинишлари ва узоқ қамоқ жазоларига ҳукм этилишлари мумкин, дейилади ҳисоботда.\nАmnesty ўтган йили Қозоғистондан Ўзбекистонга экстрадиция этилган 28 нафар ўзбек қочинлари ишини алоҳида тилга олган.\nҚозоғистондан Ўзбекистонга экстрадиция этилган 28 нафар ўзбекистонликнинг камида 12 нафарига диний экстремизм ва "Жиҳодчилар" исломий ташкилотига аъзолик айблови билан маҳкамага тортилгани хабар қилинган.\n"Экстрадиция этилган шахсларнинг барчаси ташқи дунёдан иҳоталанган ҳолда ушлаб турилган. Инсон ҳуқуқлари фаоллари ишонишича, улар Тошкент қамоқхонасида сақланган ва қийноққа тутилган бўлишлари мумкин. Уларнинг яқинлари хавфсизлик кучлари томонидан таъқибга учраган ва экстрадиция этилган шахсларнинг қаерда сақлангани хабар қилинмаган", - дейилади ҳисоботда.\nАmnesty Қозоғистондан экстрадиция этилган мазкур шахсларнинг баъзилари 4 йилдан 15 йилга қадар озодликдан маҳрум этилганини хабар қилган.\nТашкилот шунингдек ғарб давлатларининг Ўзбекистон билан яқинлашиш сиёсатини танқид остига олган.


Карантиндагиларнинг кайфияти яхши\n19 Мар 2020 1445\nКеча, 18 март куни эрталаб Бўстонлиқ туманидаги «Сокол» спорт-соғломлаштириш марказига Россия Федерациясидан Ўзбекистонга қайтган 528 нафар фуқаро тўлиқ текширувдан сўнг карантинга олинди.\nАйни пайтда барча фуқаролардан коронавирус инфекциясини текшириш учун суртмалар олинган, лекин уларнинг орасида касалликка гумон қилинганлар ҳозирча йўқ. Шу билан бирга, бу ердагиларга кардиолог ва хотин-қизлар учун акушер-гинеколог кўриги ҳам ташкил этилди. Улар учун юқори малакали инфекционист, эпидемиолог ҳамда дезинфекторлар сафарбар этилган.\nВилоят ҳокими Рустам Холматов кеча эрталаб мазкур ҳудудга борди ва 14 кунлик тиббий назоратга олинган фуқароларга барча зарур шароитлар яратилишига шахсан бош-қош бўлди. Айни пайтда Бўстонлиқ тумани ҳокими Ғайрат Мадаминов ва вилоят ИИББ бошлиғи Тоҳир Арипов доимий равишда ҳудудда бўлиб туришибди.\nТаъкидлаш керакки, карантинга олинганлар зарур тиббий-гигиеник воситалар, уч маҳал иссиқ овқат ва бошқа эҳтиёж моллари билан бепул таъминланяпти. Бугун карантинга олинганларга янги чойшаб ва сочиқлар тарқатилди. Шунингдек, уларга тиш ювиш учун бир марталик шёткалар ва пасталар ҳам берилди. Бундан ташқари, карантинга олинганларга бир марталик оёқ кийимлар ҳам тарқатилди. Уларга юқори малакали врач ва ҳамширалар, кўнгиллилар хизмат кўрсатишмоқда.\nЭслатиб ўтамиз, айни пайтда вилоятнинг «Чотқол», «Бўстон», «Энергетиклар» сиҳатгоҳида ҳам чет давлатлардан юртимизга қайтган фуқаролар белгиланган тартибда карантинда бўлиб туришибди.\nШуни қайд этиш лозимки, бугунги кунда карантинга олинганларда умуман муаммо йўқ. Телевизорларда ўзларига маъқул бўлган кўрсатувларни тамоша қилишяпти. Шунингдек, карантинга олинганларнинг мобил алоқа хизматидан тўла фойдаланиши учун қўшимча равишда антенналар ҳам қўйилди. Ҳозир уларнинг кайфияти яхши. Кўпчилиги спорт майдонларида жисмоний машқлар билан шуғулланишмоқда, деб хабар беради Тошкент вилояти ҳокимлиги матбуот хизмати.


Аёл киши товуқ сўядими?\nЭркаклар уйда бўлмаса, масалан, узоқ сафарга кетган бўлса, аёл киши хўроз-товуқларни сўйса бўладими?\nЖАВОБ: «Каъб ибн Молик розияллоҳу анҳунинг Салъ тоғида қўйини боқадиган чўри қизи бор эди. Бир қўй оғир ҳолга тушиб қолди. Қиз бориб уни тош билан сўйди. Расулуллоҳ соллаллоҳу алайҳи васалламдан сўралган эди, уни еяверинглар, дедилар» (Бухорий)\nДемак, аёл киши ҳайвон сўйса ҳам бўлар экан. Тош билан сўйса ҳам бўлар экан. Аммо сўювчи мусулмон ёки китобий бўлиши шарт. Агар у аёл киши, мажнун, ақлини таниган ёш бола, хатна қилинмаган ва соқов бўлса ҳам. Аммо аҳли китоб бўлмаган, муртад ва «бисмиллаҳ»ни қасддан тарк қилувчи сўйса, ҳалол бўлмайди.\nСўйилган ҳайвоннинг ҳалол бўлиши учун «Бисмиллаҳ» айтилишидан кейинги иккинчи шарт сўювчига қўйилган. «Сўювчининг мусулмон ёки китобий бўлиши шарт»лиги ҳақида ҳам қисқача гапириб ўтайлик.\nСўювчининг мусулмон бўлиши ва сўйиш пайтида «Бисмиллаҳ»ни айтиши шартлиги ҳаммага маълум. Аҳли китобнинг сўйгани ҳалол бўлиши Моида сурасидаги: «Бугунги кунда сизларга пок нарсалар ҳалол қилинди. Китоб берилганларнинг таоми сиз учун ҳалолдир. Сизнинг таомингиз улар учун ҳалолдир» ояти каримасига биноандир. Булардан бошқаларнинг, жумладан, муртад ва динсизларнинг сўйиши эса ҳаромдир.\nАҳли китобнинг аёллари сўйган нарса ҳам, худди муслима аёллар сўйган нарса каби ҳалолдир. Шунингдек, балоғатга етмаган болаларники ҳам.\nИсломда аёл кишини ўзига хос бўлмаган ишга таклиф қилиш яхши иш ҳисобланмайди. Одатда ҳайвонларни сўйиш иши ҳам аёллларнинг латофатларига зид иш ҳисобланганидан улар эҳтиром юзасидан сўйиш ишларига таклиф қилинмаган.\nАммо аёл кишининг сўйган сўйиши, агар аёл ҳайз кўрган ҳолда бўлса ҳам, жоиз. Эркак кишининг сўювчи бўлиши мустаҳаб, холос. Чунки у аёл кишидан кўра сўйиш ишларига муносиброқ (Аллоҳ билувчидир).


— Ҳозир кўпчилик лотерея ўйнашга қизиқиб кетди. Лотереяларнинг ҳам турли-тумани чиқиб кетган. Мен лотерeя ўйнаш ҳаром, ундан кeлган пул ҳам ҳаром, чунки қиморга киради, деб ўқигандим. Лотерея ўйнаётган дўстларимга шуни айтсам, улар: “Бунга далил йўқ, қиморга кирмайди, авваллари бундай ўйинлар бўлмаган”, дeйишяпти. Илтимос, динимиздан далил кeлтириб бeрсангиз, мeн уларга кўрсатардим.\n— Умумий қоида: кўпчилик пул тикиб, гарчи озгинадан бўлса ҳам улардан бирига ўша пул ютуқ сифатида етиши қимор ҳисобланади.\nБир томон ўзи тарафидан ютуқ қўйса, уни олиш жоиз. Масалан, бирор ташкилот спорт мусобақасини уюштириб, қатнашувчилардан пул олмасдан ўзи тарафидан ютуқ тайинласа, ғолибга уни олиш жоиз.\nВторник, 04 Январь 2022 00:00\nСохта салафийларнинг муайян бир мазҳабга мансублик ҳаром деган сўзларига раддия\nАллома Зафар Аҳмад Усмонийнинг «Эълоус-сунан» номли китобидан куйи-даги иқтибосларни эътиборингизга ҳавола қилишни лозим топдим:\n«...Ҳақиқатни айтганда, динда иқтидо қилинадиган имомларнинг барчаси мустақийм ҳидоятдадирлар. Бир юртда улар дан қай бирларининг мазҳаби тарқалган бўлса ва унинг уламолари кўп бўлса, оммий - ижтиҳо; даражасига етмаган киши учун ўша мазҳабга эргашмоқ вожиб бўлади. Унга ўз юртида кенг тарқалмаган ва уламолари кўп бўлмаган мазҳабга эргашиш жоиз эмас. Чунки бундай ҳолатда мазкур мазҳабнинг барча ҳукмларини ўрганиш имкони бўлмайди. Буни яхши англаб олинг. Иншааллоҳ, ҳақиқат бундан бошқада эмас.\nАгар юртлардан бирида барча мазҳаблар тарқалган ва машҳур бўлган бўлса, ҳамда ҳар мазҳабнинг уламолари ҳам етарли бўлса, оммийга истаган мазҳабига эргашиш жоиз бўлади. Унинг учун барча мазҳаблар баробар бўлади. У муайян мазҳабни тутмасдан, мазҳабларнинг уламоларидан - бир сафар биридан, иккинчисида бош-қасидан фатво сўраса, жоиз. Салафи солиҳ розияллоҳу анҳум шундай килганлар. Фақат шарт шуки, бир амалда икки мазҳабдан «талфиқ» қилмасин, ҳавойи нафсига эргашиб, фақат рухсатларнинг ортидан тушмасин. Чунки бундай қилиш далил ва ижмоъ ила ҳаром қилингандир» (20-жуз, 290-бет).\nБироқ Аллоҳнинг ҳикмати ва махлуқотлар ичидаги суннати одамларнинг умумий тарзда илм-маърифат борасида, хусусан, шариат аҳкомлари борасида бир-бирларидан тафовутда бўлишларини тақозо қилгач, ҳамма Аллоҳнинг шариати ва қонунига бўйсуниши учун ҳам илмсиз одам олимнинг этагидан тутиши, олимнинг эса ўзидан кўра олимроққа эргашмоғи лозим бўлиб қолди. Токи ҳамма битта йўл - ўта иззатли ва мақталган Аллоҳнинг йўли узра бирлашсин.\nБу ҳақиқат бизларнинг Расулуллоҳ соллаллоҳу алайҳи васалламга қилган иқтидомизда ҳам ўз ифодасини топади. Зеро, биз у зотга оддийгина бир шахс сифатидаги Муҳаммад соллаллоҳу алайҳи васаллам бўлганлари учун эмас, балки Аллоҳ субҳанаҳу ва таолонинг (буйруқ ва қайтариқларини бандаларга) етказувчиси бўлганлари сабабли иқтидо қиламиз, холос. Шунинг учун ҳам «Китобга эргашиш Суннатга эргашишдан кўра аълороқцир, чунки Аллоҳнинг каломи, ким бўлишидан қатъи назар, банданинг каломидан кўра эргашишга ҳақлироқ ва аълороқдир», дейилмайди. Чунки Расулуллоҳ соллаллоҳу алайҳи васалламга эргашишимизнинг сабаби, у зотнинг Аллоҳ таолонинг (амрларини бандаларга) етказувчи бўлганларидир. Демак, у кишига фақат шунинг учун эргашамиз.\n“Муҳаммад Зариф” жомеъ масжиди имом-ҳатиби Шуҳратилла Исроилов\nУфада яна бир масжид қурилади\nУфа яна бир масжид қуришга тайёр. Лойиҳа шаҳар Кенгашининг қўллаб-қувватлашини олди ва жамоатчилик муҳокамасига тақдим этилади.\nЛенинский туманида, Габдрахман Қодиров, Райский ва Затонский шоссеси кўчалари чорраҳасида диний объект қурилиши режалаштирилган. Ҳозир 8,5 гектар бу майдон деярли бўш, бу ерда икки турар-жой бинолари, бир гараж ва хўжалик бинолари бор.\nАрхитектура-режалаштириш бюроси "Маҳалла Шамил"маҳаллий мусулмон диний ташкилоти буюртмаси билан режалаштириш ва ўлчаш лойиҳасини ишлаб чиқиш билан шуғулланган. Лойиҳа муаллифлари хўжалик биноларининг бир қисмини бузиб, уларнинг ўрнида 300 ўринли масжид, шунингдек, 50 ўринли кафе, маъмурий блок ва 320 ўринли болалар боғчасини барпо этишни таклиф қилмоқда. Райский кўчаси бўйлаб қолган участкаларни кимошди савдосига қўйиб, индивидуал кам қаватли турар-жой қуришга бериш режалаштирилмоқда.\nIslam.ru хабарига кўра, шаҳар Кенгаши депутатлари бир овоздан лойиҳани маъқуллаш учун овоз беришди. Агар аҳоли ҳам лойиҳани қўллаб-қувватласа, у рўёбга чиқариш учун берилиши мумкин.\nСтраница 11 из 1060


Жиззахда тош ортиш учун тоққа чиққан «ЗИЛ» ағдарилиб кетиб, икки киши вафот этди\nЖиззах вилояти Шароф Рашидов туманида тош ортиб тушиш учун тоққа чиққан «ЗИЛ »ағдарилиб кетган. Оқибатда унинг салонида бўлган уч нафар одамдан икки нафари вафот этган. Бу ҳақда Жиззаҳ вилояти ИИБ ЙҲХБ хабар бермоқда.\nМаълум қилинишича, жорий йил 5 май куни соат 7:00ларда Жиззах вилояти Шароф Рашидов тумани Нонисангил маҳалласида яшовчи 1969 йилда туғилган шахс ўз бошқарувидаги «ЗИЛ» юк машинаси билан тош ортиб тушиш мақсадида шу туманнинг Ёмонбулоқ қишлоғи ҳудудидаги тоғ тепалигига чиққанда машина пастга ағдарилиб кетган.\nҚайд этилишича, машина ағдарилиб пастга қулаганда ҳайдовчининг ёнида Шароф Рашидов тумани Нони сангил маҳалласида яшовчи 1984 йилда туғилган ва Уч қиз маҳалласида яшовчи 1991 йилда туғилган шахслар бўлган.\nОқибатда, мазкур бахтсиз ҳодиса натижасида «ЗИЛ» ҳайдовчиси ва яна бир нафар шахс воқеа жойида вафот этган. Яна бир шахс оғир тан жароҳатлари олиб шифохонага ётқизилган.\nТаъкидланишича, ҳозирда мазкур ҳодиса юзасидан Шароф Рашидов тумани ИИБ тергов бўлинмаси томонидан суриштирув олиб борилмоқда.\nЖиззахда Россияга тегишли юк машинаси ағдарилиб кетди. Унга юкланган қўйларнинг бир қисми нобуд бўлди


Афғонистон тинчлик музокараларини тўхтатилгани ҳақида бир бирига зид хабарлар тарқатлмоқда - Parstoday\nсентябр 27, 2020 14:36 Asia/Tashkent\nАйрм хабаларга, Афғонистон ҳукумати Дохада Толибон билан тинчлик музокараларни тўхтатилганидан далолат бермоқда.\nЭрон телерадиокомпаниясининг хабар қилишича, бугун Кобулдаги айрим ҳукумат манбалари сўнгги бир неча кун ичида Қатарда Толибон ва Афғонистон ҳукумати ўртасида ҳеч қанадй учрашув бўлиб ўтмади ва икки ҳафта олдин бошланган дастлабки музокаралар энди тўхтатилган деб эълон этдилар.\nХабарда айтилишича, Толибон музокарачилари тинчлик музокараларни илгари суриш учун етарлича ваколатга эга эмас ва томонларнинг ишчи гуруҳлари музокаралар принсиплари ва кун тартиби бўйича ҳали келишувга эришмаган.\nАфғонистон ҳукумати музокаралар гуруҳи аъзоси Нодир Нодирий ҳам Толибон билан тўб фарқлар ва келишмовчиликларни тасдиқлаб, Толибон гуруҳиниг саботажи ва иш бузиши музокараларни яхшиланишига тўсиқ яратмоқда деб изоҳлади.\nТолибон делегациясининг айртм аъзолари ҳам икки томон ўртасидаги келишмовчиликларни тасдиқлашди ва уларни ҳал қилиш бўйича маслаҳатлашувлар давом этаётганини айтишди.\nБаҳсли масалалардан бири ҳукумат музокарачилари уни таъкидлаб келаётган масалалардан бири Афғонистонда оташкесим ўрнатиш мавзусидир, аммо Толибон гуруҳи сиёсий келишувга эрилишилишидан олдин сулҳга қарши чиқишмоқда.\nСўнгги 20 йил ичида Афғонистондаги тўқнашувларга уруш номи берилгани ҳам келишмовчиликлардан бошқа биридир , зеро Толибон уни " жиҳолд деб" аташни айтишмоқда аммо ҳукумат вакиллари бунга қарши.


Путин думага ҳисобот топширди\n13 май 2021, Тошкент вақти: 17:39\nРоссия Бош вазири Владимир Путин Давлат думасида молиявий бўҳрон шароитида мамлакат иқтисодини бошқаришга оид ҳукумат ҳисоботини топширди.\nВладимир Путин ўз чиқишида мамлакат молия секторининг бўҳронга тортилиши муқаррар ҳодиса бўлгани¸ бироқ ушбу бўҳрон суръати ҳозирга келиб камайганини таъкидлади.\nПутиннинг билдиришича, ҳукуматнинг 90 миллиард долларлик фавқулодда ёрдам режаси мамлакат иқтисодини қайта оёққа турғизиш ва молиявий бўҳрондан чиқишга хизмат қилади.\nБироқ Путинга кўра, давом этаётган глобал иқтисодий бўҳрон туфайли 2009 йилда россияликлар жиддий қийинчиликларга дуч келади.\nШунингдек, Бош вазир ушбу бўҳрон ҳали бери ортга чекинмаслиги тўғрисида огоҳлантирди.\nБундан ташқари¸ Украина газ транспорт тизимини ислоҳ қилишга оид ЕИ ва Украина ўртасида имзоланган келишувга тўхталган Путин, Россияни ушбу келишувдан чиқариб юбориш уринишлари самара бермаслигини таъкидлади:\n- Россиянинг янги газ қувурлари ётқизиш лойиҳаларининг ҳаётга тадбиқ этилишидан ёки Россия экспорт салоҳияти ошишидан¸ албатта¸ жаҳонда ҳар ким ҳам манфаатдор эмас. Ишончимиз комил бу лойиҳалар иқтисодий тарафдан асосланиб, барча экологик талабларга жавоб беради ҳамда глобал энергетик хавфсизлик учун хизмат қилади. Яна бир бор таъкидлайман¸ Россияни бундай жараёнлардан четлатиш уринишлари ҳеч қандай самара бермайди, деди думадаги чиқишида Владимир Путин.


БААдаги фестивалда Ўзбекистон ҳам иштирок этмоқда\n2009 йилдан буён Бирлашган Араб Амирликларида ўтказиб келинаётган, мамлакат асосчиси Шайх Зайид номидаги Абу Даби маданий мерослар фестивалида илк бор тақдим этиладиган Ўзбекистон павильони энг катта композиция бўлиши кутилмоқда. Бу ҳақда "Тuron24" маълум қилди.\nФестивал доирасидаги Ўзбекистон павильони улкан Регистон майдони шаклида қурилиб, ён атрофидаги ҳужраларда ҳунармандчилик, нақш ўймакорлиги, гиламдўзлик, сўзана тикиш санъати каби ўзбек миллий маданий мерослари экспозициялари ва амалий санъат яралишини намойиш қилувчи миниатюра асарлари ўрин эгаллайди. Ўзбек миллий маданий павильони марказида эса катта қозонда 10 минг кишилик ош пиширилиши кўзда тутилган. Фестивал меҳмонлари ўзбек миллий рақслари лазги,тановар ва муножот, мақом ва бахшилар куйлари, доирачи ва дуторчилар санъатидан баҳраманд бўлишлари мумкин. Миллий ҳунармандлар ва ошпазлар томонидан мастер класслар ташкил этилиб, ўзбек миллий либослари кўргазмаси бўлиб ўтади. Шунингдек, фестивал давомида ташриф буюрувчилар ва нуфузли меҳмонлар учун “Ўзбегим” ва “Мақом” китоб албомларининг расмий тақдимот маросими ўтказилиши ҳам кўзда тутилган.\nМаълумот учун, жорий йилнинг 2 декабрида бошланган Абу Даби фестивали амирликларни бирлаштирган Шайх Зайид номи билан аталади. Ҳар йили БААнинг асос солинган куни арафасида бўлиб ўтадиган фестивалдан кўзланган мақсад – турли миллат маданий меросларини бир бирига ва дунёга танитиш учун кўприк сифатида хизмат қилишдир. Нуфузли миллий маданий ва замонавий санъат фестивалига ўтган йили қарийб ярим миллион одам ташриф буюрган.\nДругие материалы в этой категории: « Доғистонга Пайғамбаримиз соллаллоҳу алайҳи ва салламнинг авлодлари вакили келди\tТуркманистонда Шаҳрислом ёдгорлиги ўрганилмоқда »


"Оқ-тепа": Ким қанча ўйнади? Ҳимоячилар / CHAMPIONAT.asia\n"Оқ-тепа": Ким қанча ўйнади? Ҳимоячилар\nУшбу мавсум “Оқ-тепа” сафида 10 нафар ҳимоячи рўйхатдан ўтди.\nҲимоячилар сафида фақатгина бир нафари умуман майдонга тушгани йўқ. Бу иккинчи босқич ўйинлари арафасида “Қўқон-1912”дан қабул қилинган Жасур Умаровдир. Энг кам ҳаракат қилган футболчи Маъруф Зокиржонов. “Пахтакор” футбол академияси тарбияланувчиси ҳисобланган Зокиржонов 3та ўйинда майдонга тушиб, 188 дақиқа тўп сурди.\nМайдонда энг кўп ҳаракат қилган ҳимоячи Алишер Алимовдир. Тошкентнинг “Трамвайчи” клубидан кўчиб ўтган ёш футболчи жароҳат туфайли мавсумнинг дастлабки турларида майдонга туша олмаганди. Жароҳатидан қутилгач “Оқ-тепа”нинг асосий марказий ҳимоячисига айланди. У 33 учрашувда тўп сурди. Ҳисобига 1та гол ёзиб қўйишга ҳам муваффақ бўлди.\n№ Футболчилар Ў Д К Г\n1 Алишер Алимов 33 2556 6 1\n2 Андрей Шашков 25 2164 7/1 1\n3 Алексей Локтионов 25 890 2 -\n4 Дониёр Усмонов 22 1909 4 -\n5 Фаррух Зикрияев 10 653 1 1\n6 Абдулазиз Абдуҳамидов 10 653 1 -\n7 Шавкат Раимқулов 8 720 2 -\n8 Ислом Йўлдошев 7 403 2/1 -\n9 Маъруф Зокиржонов 3 188 - -\n10 Жасур Умаров - - - -


Foydali maslahatlar | UZFOR.UZ\nMavzu yopilgan vaqt: 20:29:10, 26 Sep 2017\n#1 00:58:26, 3 Sep 2017\nБу мавзуда ҳар хил фойдали маслаҳатларни ёзиб борамиз.\nШифокор : Кишилар болаларининг иситмаси кўтарилганидан шикоят қилиб келсалар жахлим чиқиб кетади, ахир шунга хам шифокор, укол ёки дори керакми?\nУйда пиёз бор-ку, ахир!\n➖ Фикримни исботи ўлароқ бир хаётий воқeани хикоя қилиб берай. Касалхонада қаттиқ иситма туфайли ўлим билан олишиб ётган болани кўргани бувиси келади ва холатни кўргач дархол бир дона пиёз келтиришларини сўрайди, пиёзни олиб иккига бўлади-да боланинг хар икки қадами тагига боғлаб пайпоғини кийгазиб қўяди. Эртасига бола соғлом холда, хеч нарса кўрмагандай кўзин очади, пайпоғни тагидаги пиёз парчаси эса тим қора тусда эди…\n➖ Яна бир воқеа 1919-йилда Мисрда қаттиқ грипп туфайли 40 минг киши хаётдан кўз юмади. Шунда табобат ходимлари қишлоқларда уйма-уй юришиб одамларга ёрдам беришади. Чекка бир жойда яшайдиган дехқонни уйига етиб боришганида хайратга тушишади, чунки бутун оила соппа-соғ эди.\nМана деб пўсти арчилмаган холда ўртасидан кўндалангига иккига бўлиб қўйилган пиёзга ишора қилди уй эгаси. Хар бир хонада шундай холат. Бундан хайратга тушган шифокор пиёзни олади ва микроскопга қўйиб қарайди, пиёз қатлари ичи тўла грипп микробларини кўради. Шундан маьлум бўладики, кесилган пиёз микробларни ўзига жалб қилади ва уларни ўлдиради.\nЖуда осон лекин, жуда фойдали. Баъзида оёғимиз тагида турган фойдали нарсани кўрмаймизу унинг муқобилини узоқлардан қидирамиз…\nSo'ngi faollik vaqti: 00:58:26, 3 Sep 2017


Наманган вилоятининг Янгиқўрғон туманида яшовчи фуқаро ички ишлар идораларига мурожаат қилиб, Чортоқ тумани, «Боғистон» маҳалласи ҳудудидаги фермер хўжалигидан нархи 6 миллион сўмлик оти ўғирлаб кетилганлигини маълум қилди. Бу ҳақда «Дарё» хабар бермоқда.\nУшбу ҳолат бўйича туман ИИБ тергов бўлими томонидан жиноят иши қўзғатилди. Ш.Мурод тилхат билан ота-онасига топширилди.\nКуч "Адолат"дадур ёҳуд чортоқлик Муштарий ғолибликни қандай қўлга киритди?\nКоллеж ўқувчиси телефонида порнография ва саводсиз мактаб ўқувчиси - (видео) Наманганда тунги рейд ўтказилди\nқўшни Чортоқлик ўқувчиси ўғирлади тумандан сўмлик синф от млн


Сайхунободда тиббиёт ходимларининг аёвсиз калтакланиши юзасидан бош (...)\nБироқ ана шундай қийин вазиятда ҳам баъзи бир фуқароларимиз тиббиёт ходимларига нисбатан тажовузкор ҳаракатлар содир этишаётгани жуда ачинарли ва буни ҳеч қанақасига оқлаб бўлмайдиган ҳолатдир.\nИжтимоий тармоқларда маълум қилинганидек, жорий йил 4 июнь куни соат 00:14да Сирдарё вилояти Сайхунобод тумани «Ғалаба» маҳалласида яшовчи фуқаро А.Б. томонидан «оёқда жароҳат» шикояти билан тез тиббий ёрдам шохобчасига чақириқ бўлади. Тез тиббий ёрдам шохобчаси жамоаси «тез ёрдам» машинасида 7 дақиқа ичида, яъни соат 00:21да чақириқ бўйича манзилга етиб келган.\nОқибатда 28 ёшли шифокор Ж.О. «Бош мия чайқалиши, ўнг қош соҳаси йиртилган жароҳати, ўнг қовоқ соҳаси гематомаси, кўкрак соҳаси юмшоқ тўқималари лат ейиши» ташхиси билан, 44 ёшли фельдшер В.Н. эса «Бош мия чайқалиши, юз соҳаси, чакка соҳалари юмшоқ тўқималарининг лат ейиши, ўнг қўл кафт суяги асосидан ёпиқ синиш» ташхиси билан Сайхунобод туман тиббиёт бирлашмаси шошилинч тез ёрдам бўлимига ётқизилган.


“Сиздан ким бир гуноҳ ишни кўрса, уни қўли билан қайтарсин, агар бунга қодир бўлмаса тили билан қайтарсин, агар унга ҳам қодир бўлмаса қалби билан қайтарсин, ана ўша иймоннинг заифлигидир”. Ҳадисдан\nАллоҳ таоло инсонни мукаррам қилиб яратди. Дунёдаги барча покиза нарсаларни унга ризқ қилиб берди. Бу ҳақда Роббул Оламийн Ўз каломида шундай марҳамат қилади:\n“Дарҳақиқат, Биз Одам болаларини азиз-мукаррам қилдик ва уларни қуруқлик ва денгизда (от-улов ва кемаларга) чиқариб қўйдик ҳамда уларга ҳалол-пок нарсалардан ризқу рўз бердик ва уларни Ўзимиз яратган жуда кўп жонзотлардан афзал-устун қилиб қўйдик”. Исро сураси, 70-оят\nИнсоннинг бошқа махлуқлардан фарқи унинг мукаррам қилинганлигидир. Унга энг покиза нарсалар ризқ қилиб берилди. Бу ёруғ дунёдаги барча мавжудотлар Одам болаларига беминнат хизматкор ўлароқ буйсундириб қўйилди. Албатта бундаги ҳикмат инсон ўз яратган Парвардигорини таниши ва унга ибодат қилиши, Унинг берган неъматларига шукр қилиши учундир.\nИнсон бу дунёга ўйин-кулги учун, еб-ичиш учун ёҳуд ерда бузғунчилик, фитна-фасод қилиш учун яратилгани йўқ. Меҳрибон ва Раҳмли Парвардигоримиз Ўзи Қуръони Каримда бу ҳақиқатни ўз бандаларига баён қилди.\n“Мен жин ва инсни фақат Ўзимга ибодат қилишлари учунгина яратдим. Мен улардан бирон ризқ истамасман ва улар Мени таомлантиришини истамасман. Зеро Аллоҳнинг Ўзигина (барча халойиққа) ризқу рўз бергувчи, куч-қувват соҳиби ва қудратлидир.” Ваз-Зориёт сураси, 56-58-оятлар.\nУмр инсонга бир марта берилади. Умр шундай неъматки, қадрига етиш лозим бўлган неъматларнинг шукри айнан умр неъматига шукроналикдан бошланади. Инсонга ато қилинган умр неъмати уни ўз Роббисини таниши, Унга ибодат қилиши, ҳаёти давомида ҳалол-покиза турмуш кечириши учун василадир. Бу улкан имкониятдир, бу шарафли имтиҳондир, бу Аллоҳ розилиги қозониладиган ва шу орқали Унинг кенглиги осмонлар-у ердан ҳам кенг бўлган Жаннатига дохил бўлиш воситасидир. Бежизга уламолар дунёни охиратнинг экинзорига ўхшатишмаган. Кимдир мана шу экинзорни обод қилиб, яшнатади, кимдир эса уни пайхон қилиш билан охират ҳосилидан бебаҳра қолади.\nОдам фарзандига берилган умр неъматининг завол бўлишига, унинг ҳам моддий ҳам маънавий камолотига тўсқинлик қиладиган, эгасини маҳрумлик ва гуноҳ ботқоғига чўктирадиган иллатлар борки, ундан сақланмоқ инсониятнинг муҳим вазифаси ва муқаддас бурчидир. Ана шундай жирканч, бузуқ иллатлардан бири, бири бўлганда барча иллатларнинг боши, барча гуноҳларнинг онаси ҳисобланган ичкиликбозликдир.\nАЛЛОҲ ҲАРОМ ҚИЛГАН ИЧИМЛИК\nАллоҳ таоло Моида сурасининг 90-91-оятларида шундай марҳамат қилади:\n“Эй мўминлар, ароқ (маст қиладиган ичкилик ичиш), қимор (ўйнаш), бутлар (яъни уларга сиғиниш) ва чўплар (яъни чўплар билан фолбинлик қилиш) шайтон амалидан бўлган ҳаром ишдир. Бас, нажот топишингиз учун уларнинг хар биридан узоқ бўлингиз! Ичкилик, қимор сабабли шайтон ўрталарингизга буғзу адоват солишни ҳамда сизларни Аллоҳни зикр қилишдан ва намоз ўқишдан тўсишни истайди, холос! Энди тўхтарсизлар!”\nАллоҳ таоло бу оятда маст қиладиган ичимликлар ичиш амалини бутларга сиғиниш, фолбинлик қилиш каби кишини ширк ва куфр ботқоғига чўктирадиган жирканч амаллар билан бир қаторда зикр қилмоқда. Киши ширкдан ва фолбинга ишониш амалидан ниҳоятда эҳтиёт бўлиши мумкин, лекин ароқ ичиш ва қимор ўйнаш каби амаллардан тўхтамайди. Бу оятда маст қилувчи ичимликлар буткул ҳаром қилинган ва Аллоҳ мўминларни бу каби амаллардан узоқда бўлишларини буюрган.\nАйнан ичкилик воситасида шайтон инсонлар ўртасига адоват солиши ҳамда уларни Аллоҳнинг зикридан тўсиши таъкидланмоқда. Аллоҳни зикр қилишдек савобли ва намоз ўқишдек муҳим фарз амаллардан ғафлатда қолиш инсонни абадий бахтсизлик сари етаклашини шайтон жуда яхши билади. Шунинг учун имкониятининг барчасини ишга солиб инсон боласини гумроҳ қилиш йўлида васваса қилади. Ароқхўр кимса ароқ ичиш билан шайтоннинг дўстига ва кўмакчисига айланади. Бу эса унинг бадбахт эканлигига кифоя қилади.\nСУННАТИ НАБАВИЙЯ АРОҚ ХАҚИДА\nРасулуллоҳ (с.а.в) ҳам ўз умматларини маст қилувчи нарсалардан қайтарганлар. У зот марҳамат қиладиларки, “Ҳар бир маст қилувчи нарса ҳаромдир”. Бу ҳадисдан билинадики, ҳар бир танани бўшаштирувчи, маст қилувчи нарсалар ҳаромдир. Бу нарса ҳозирда кўпинча ичкиликда яққол намоён бўлмоқда. Ароқ, коняк, вино, пиво каби воситалар борки, уларнинг барчаси ҳаромдир. “Кўпи маст қиладиган нарсанинг ози ҳам ҳаромдир”- дедилар Пайғамбаримиз (с.а.в)\nМаст қилувчи ичимликлар сабабли лаънатланган кимсалар хусусида Росулуллох (с.а.в) марҳамат қиладилар: “Аллоҳ ароқни ҳам, уни ичувчини ҳам, қуйиб берувчини ҳам, сотиб олувчини ҳам, сотувчини ҳам, тайёрлатувчини ҳам, олиб келувчини ҳам, олиб келтирувчини ҳам лаънатлади”. Аллоҳнинг лаънатига дучор бўлиб қолмаслик учун бундай амалларнинг бирортасига ҳам яқинлашмаслик керак.\nТИББИЁТ НИМА ДЕЙДИ?\nҲар бир давр ва жамият бу жирканч иллатга қарши азал-азалдан курашиб келган. Чунки, бу иллат халқлар учун моддий ва маънавий зарар манбаи бўлган. Тиббиёт ҳам ичкиликни қоралаган ҳолда унинг инсон вужудига, унинг насли ва зурриётига бўлган салбий таъсирини исботлаб берган. Шу боис ичкиликбозликни бартараф этиш шахс ва жамият баркамоллигини таъминлайди. Инсоният токи, ичкиликбозликнинг зарари ва унинг оқибатида ўзига етадиган зиён-заҳмат ҳақида тўлиқ тасаввурга эга бўлмагунича бу иллатдан қутулиши амри маҳолдай кўринади. Ҳозирда айримлар “нима бўлибди, китобларда харом дейилган бўлса, буни зарари билинмаяптику” деган сўзларни ҳам айтишмоқда. Тубанда ёзиладиган соф илмий далиллар ана шундай хом-хаёл эгаларига қарата айтилади.\nШвейцарияда ўтган асрнинг бошларида аҳолини рўйхатга олишганда бир фактга эътибор қаратишди: мамлакатда тўққиз мингга яқин ақли заиф кишилар борлиги аниқланган. Маълум бўлишича, уларнинг ҳаммаси узум ҳосилини йиғиш ва байрам кунлари она қорнида пайдо бўлган экан. Бундай пайтларда эса аҳоли ўртасида ичкилик кўп ичилиши кузатилган. Ёз ойларида, яъни ичкилик кам истеъмол қилинадиган пайтларда вужудга келган ҳомиладан нормал ривожланган болалар пайдо бўлган.\nТиббиётда микроцефалия деган касаллик бор. Бу юнонча сўздан олинган бўлиб, "кичик мия" деган маънони англатади. Шундай хасталик билан туғилган болаларнинг ақли заиф бўлади, сабаби алкоголнинг пушт ҳужайраларига тўғридан-тўғри таъсиридир.\nАлкогол ичимликлари таркибида этил спирти мавжуд бўлган маҳсулотлар рўйхатидан жой олган. Этил спирти хусусида кўп бора қўлланилувчи шундай таъриф бор: тез ёнувчи, ўткир ҳидли рангсиз суюқлик, асаб тизимини аввал қўзғатувчи, сўнгра фалаж қилувчи наркотиклар сирасига киради. 70 кг вазндаги одам учун 560 грамм спирт халок қилувчи доза ҳисобланади. Халқаро соғлиқни сақлаш ташкилотининг 1975 йилдаги 28-сессиясида этил спирти кучсиз наркотик сифатида қайд этилган.\nСурункали равишда спиртли ичимликлардан истеъмол қилган одамнинг марказий асаб тизими ва нерв толаларида чуқур ўзгаришлар рўй беради. Марказий асаб тизимидаги ҳужайралар алкоголнинг заҳарли таъсирига ўта сезгир бўлади. Маълумки, марказий асаб тизими киши ҳаётида етакчи роль ўйнайди. Ҳозирги пайтда алкогол истеъмол қилишнинг зарарсиз миқдори йўқлиги ва алкоголнинг ҳар қандай миқдори миянинг кўпгина гуруҳ ҳужайраларига емирувчи таъсир кўрсатиб, қайтмас ўзгаришларни келтириб чиқариши аниқланган. Ҳар сафар ичгандан кейин асаб ҳужайраларининг маълум қисми ҳалок бўлади. Инсон миясида таҳминан 17 миллиарддан ортиқ асаб ҳужайралари бор. Ҳужайраларнинг муттасил ўлиб бориши аста-секин ақлий қобилият, ирода ва хотиранинг сусайишига олиб келади. Сурункали ичкилик гирдобига тушган кишиларда руҳий ожизлик билан боғлиқ алаҳлаш, алкогол тутқаноғи, алкогол тушкунлиги каби касалликлар кузатилади.\nИчкиликка муккасидан кетган кимсаларда "оқ алаҳсираш" хуружи бир неча кун давом этиб, асосан кечки ва тунги ичкиликдан кейин содир бўлади. Бемор ўзини қаерда эканлигини тасаввур эта олмайди. Бемор кўз ўнгида хаёлий мўъжиза ва қўрқинчли кўринишлар пайдо бўлади.\nИчкилик ичган одамда диққат-эътибор сусайиб, у ҳаракатларини йўқотиб қўяди. Бунда ақлий иш қобилият бузилади, гапиришлар қаттиқ бўлиб, мақтанчоқлик қилади. Буларнинг ҳаммаси оддий мастлик ҳолатига олиб келади. Мастлик — бу, алкогол билан ўткир заҳарланиш бўлиб, спиртли ичимликларнинг психотроп таъсиридан келиб чиқади. Бу инсоннинг руҳий, вегетатив асаб бузилишларига олиб келади.\nКлиник манзараси. Мастликнинг қуйидаги турлари мавжуд:\nI. Оддий мастлик ҳолати бўлиб, унинг 3 даражаси бор:\n1. Енгил даражасида кайфиятнинг кўтарилиши, тетиклик, мамнунлик, ширин ҳаёллар пайдо бўлади. Бунда нутқнинг баланд бўлиши, тезлашиши, имо-ишораларнинг жонланиши, ҳаракатда аниқликнинг йўқолиши билан характерлидир. Бу даражадаги ичган одамлар бажараётган ишнинг ҳажми, сифати пасаяди. Вегетатив белгилардан юзнинг қизариши ёки оқариши, жинсий майлнинг ошиши намоён бўлади. Мастликнинг енгил даражасида барча воқеалар беморнинг хотирасида сақланиб қолади.\n2.Ўртача оғир даражаси — бунда, кўтаринки кайфият, жаҳлдорлик, тажанглик, хафачилик бўлиб туради. Маст киши ўз қобилиятини юқори баҳолайди, ўз-ўзини танқид қилиш пасаяди, ҳаракатнинг чуқурроқ бузилиши, атаксия ва дизартрия намоён бўлади. Фикрлашнинг сусайиши, нутқнинг секинлашуви, бир сўзни қайта-қайта такрорлаши пайдо бўлади. Беморнинг диққат эътибори пасаяди.\n3. Мастликнинг оғир даражаси — бунда, карахтлик белгилари пайдо бўлиб кома ҳолатига тушади. Бунда беморларда мувозанат бузилади, мушаклар атонияси, амимия, дизартрия белгилари намоён бўлади. Беморларда бош оғриқ, бош айланиш, кўнгил айниш, қусиш, нафас олиш ва юрак қон-томир фаолиятида ўзгаришлар бўлади. Натижада, қўл-оёқларнинг совуқ қотиши, кўкариб қолиши, ҳароратнинг пасайиши, тутқаноқ хуружлари пайдо бўлиб, ихтиёрсиз тагига сийиб юбориш ва ахлат чиқиши кузатилади. Мастлик ҳолатининг бу даражасида киши хотираси бутунлай сақланмайди.\nII.Оддий мастликнинг ўзгарган тури — бу, асоратли мастлик бўлиб, бунда руҳий бузилишлар кучайиб ёки пасайиб кетади. Оддий мастликнинг қуйидаги ўзгарган тури мавжуд.\n1.Эксплозив тури — мастликка хос баланд кайфият камроқ бўлиб, қисқа вақт бўладиган жаҳлдорлик, норозилик билан алмашиниб туради.\n2.Дисфорик тури — бунда, руҳий таранглик, ғамгинлик, жаҳлдорлик, тушкунликка тушиш, атрофдаги кишиларга хавф солиш пайдо бўлади.\n3.Истерик турида ҳаракатнинг бузилиши бўлиб, қўлларини қийшайтириб, безовталанади, бунда ўзига енгил жароҳат етказиши мумкин. Беморда истерик тутқаноқ хуружи пайдо бўлиши мумкин.\n4.Депрессив тури – кайфиятнинг пасайиши бўлиб, беморлар кўпинча, йиғлайдилар, ғамгинлик, безовталаниш, ўзига суиқасд қилиш фикрлари пайдо бўлади.\n5.Сомноленсия тури — қисқа вақт кўтаринки кайфиятдан сўнг, уйқу келиши ва ухлаб қолиш мумкин.\n6.Эпилептоид турида эпилепсия хуружи ва ҳаракат қўзғалишлари кузатилади.\n7.Параноид тури — бунда, ҳаракат ва нутқ қўзғалиши кучайиб, атрофдаги кишиларни ҳақорат қилади, уруш ва жанжал қилади.\nIII.Касалликка хос мастлик ўта ўткир ўткинчи психоз бўлиб, спиртли ичимлик ичиш натижасида пайдо бўлади. Ҳушнинг қоронғилашуви, уйқуга кетиш, руҳий ёки жисмоний толиқиш билан кечади. Бу ҳолат эркакларда бўлиб, қалтис ҳаракатлар билан ўтади ва тўлиқ амнезия билан тугайди. Алкоголни тез-тез истеъмол қилиш натижасида, одам унга ўрганиб қолади ва сурункали алкогол касаллигига олиб келади. Сурункали алкогол касаллигининг қуйидаги босқичлари мавжуд:\n1. Асосий белгиси ичкиликка хос мойиллик (интилиш) бўлиб, оддий ичикиликбозликдан касалликка ўтишдан далолат беради. Бирламчи ичкиликка мойиллик фақат ичкилик ичиш билан ўтадиган маросим пайтида пайдо бўлади. Беморлар ичкилик ичиш мақсадида, бундай маросимларни ўйлаб топадилар ва тезлатадилар. Ўзлари эса жонланиб кетадилар. Ҳамма ишларни ташлаб, ичкилик ичишга шошиладилар, агар беморлар олдида тўсиқлар пайдо бўлса, уларнинг руҳияти, кайфияти пасайиб жаҳлланадилар, қониқарсиз бўлиб қоладилар. Биринчи босқичда беморлар маст бўлишлари учун ичкилик миқдорини 2—3 баробар ошириб ичадилар. Ичкиликка чидамлиликнинг ошиши қайт қилишнинг йўқолиши билан кузатилади ва мастлик ҳолатига олиб келади. Беморлар бу мастлик ҳолатидаги воқеаларни хотирада сақлаб қолмайдилар (гиёҳванд амнезия.)\n2. Касалликнинг биринчи босқичдаги белгиларнинг кучайиши билан абстинент белги (бош оғриқ) пайдо бўлади. Бунда беморда мастлик тугаши билан беҳоллик ва вегетатив ўзгаришлар кузатилади. Бош оғриқ, бош айланиш, юрак уриши, юз ва кўз олмасининг қизариши, тинка қуриши, ланжлик пайдо бўлиши билан давом этади. Бу ҳолат 152 кечаю-кундуз пайдо бўлади. Агар бемор озгина ичса, унинг аҳволи яхшиланади. Алкоголизм ривожланиб борса, абстинент ҳолати ҳам оғирлашиб боради.\nБунда вегетатив ўзгаришлар билан бирга соматик ўзгаришлар ҳам қўшилади. Буларга юрак қон томир уришининг бузилиши, иштаҳанинг камайиши, ич бузилиши, қайт қилиш, қориндаги оғриқлар. Асаб — руҳий соҳасида эса бутун танада титроқ, хавотирлик, васвасалар, ўз-ўзини айблаш, жаҳлдорлик, кўролмаслик, ёмон туш кўришлар, галлюцинациялар пайдо бўлади. Абстинент ҳолати 2—5 кун давом этиб, беморлар эрталабдан бош оғриқ учун ичадилар. Бунда беморни ичкилик ичишдан тўхтатиб бўлмайди. Ичкиликка бўлган чидамлилик бир неча йил давом этади. Беморларда мастлик ҳолати ўзгаради, эйфория даври қисқариб, психопацимон ҳолатлар учрайди. Ичкиликбозликнинг доимий турида беморлар ҳар куни ҳафта, ойлар, йиллар давомида кўп ичадилар. Ичкиликлар ораси қисқа бўлади. Ичкиликбозликнинг даврий турида ёлғон сурункали ичиш бир неча кундан бир неча ҳафтагача давом этади. Алкоголизмнинг иккинчи босқичида соматик кардиамиопатия, жигарнинг ёғ босиши, гастрит ва ижтимоий (оила бузилиши, иш алмаштириш) оқибатлар кучли бўлади.\n3. Ичкиликка бўлган чидамлиликнинг камайиши касалликнинг 3-босқичга ўтишини билдиради. Бунда беморлар оз-оздан кун бўйи ичади. Бир неча ҳафтадан бир неча ойга чўзилади. Ичкиликнинг биринчи куни кўп ичиб, охирги кунлари эса ичкиликка чидамлилик камайиб боради. Жисмоний ўзгаришлар юзага келиб, бутунлай ичмай қўядилар. Беморлар уятсиз, шарм-ҳаёсиз, уришқоқ, ёлғончи бўлиб қоладилар. Бунда гепатит, юракдаги ўзгаришлар тузалмайдиган даражага келади. Касалликнинг кечиши ичкилик ичгандан унинг иккинчи босқичи бошлангунча, 6—7 йил вақт ўтади. Бу тез ривожланган тури ҳисобланади. Ўрта ривожланган тури 7—15 йилгача, аста секин ривожланган даврида 15 йилдан кўпроқ вақт ўтади. Бу дегани инсон ўзи сезмаган ҳолда вужудини касалликлар ва ғам-ғуссага топшириши демакдир.\nБу келтирилган илмий маълумотлар денгиздан бир томчи ҳолос. Кўпчилик ичувчилар бу каби илмий хақиқатларни жуда яхши биладилар, билиб туриб ҳам бу иллатдан қутула олмайдилар. Албатта бу иллатни таг-томири билан қўпориш учун инсондан жуда катта ҳиммат, сабр-тоқат талаб қилинади. Нафақат бу ичкиликбозлик иллати, барча жирканч иллатларнинг бош сабаби бандада Аллоҳ таолодан бўлган қўрқувнинг йўқлиги, бўлса ҳам заифлигидандир.\nЖамият ичида ичкиликбозликнинг илдиз отиши жуда ачинарли ва мудҳиш фожеадир. Бу шундай фожеаки, ичкилик сабабли инсон ўзини аста-аста ажал гирдобига ташлайди.\nАРОҚХЎРЛИКНИНГ АЙРИМ ЖИРКАНЧ КЎРИНИШЛАРИ\nМинг афсуслар бўлсинки, бугунга келиб муқаддас китобимиз бўлмиш Қуръони Каримда харом қилинган, пайғамбар (с.а.в) умматларини истеъмол қилишдан огоҳлантирган, кўпгина маъсиятларга сабаб бўлаётган, инсон жисмини ва руҳини емирадиган заҳри қотил дўкон расталарида савлат тўкиб турибди. Таассуфки, мусулмонлик даъвосини қилаётган бечоралар умумий овқатланиш жойларида, кафе ва барларда бу шайтон сувини ҳеч тап тортмай сипқормоқдалар. Маросимлар, никоҳ тўйлари бу шайтон сувисиз ўтмай қолди. Шаффоф қадаҳларга қуйиб ичилаётган бу ичкиликни аслида жаҳаннам оловига улоқтирувчи иблиснинг заҳри эканлигини ҳеч ким билмайди. Иблис гуноҳни бандага жуда чиройли қилиб кўрсатади, банда гуноҳи эвазига жаҳаннамга қулаётганлигини сезмайди. Ичкилик ичаётган кимсалар ҳозирда шундай бадбахтликка ҳам боришмоқдаки, эшитган одам дахшатга тушмай иложи йўқ. Аллоҳ харом қилган бу ичимликни Аллохнинг исмини айтиб туриб ичишгача етиб боришмоқда. Даврада ўтирган майхўрлар маросим сабабчиси бўлган дўстларига тилак билдириш баҳонасида қадаҳ тўлдириб, гўзал сўзларни айтишади.\n“Биродаримизни Аллоҳ умрларини узоқ қилсин!”\n“Дўстимизнинг топганларини Аллоҳ тўйларга сарф қилишини насиб қилсин!”\n“Туғилган чақалоқ ризқи кенг, сердавлат бўлсин!”\nАстағфируллоҳ! Аллоҳга маъсият бўладиган амал билан гўзал тилак ва дуоларини айтмоқдалар. Албатта бу гаплар Аллоҳнинг ғазабига дучор бўлишларига кифоя.\nЎша майхўрлар яна шундай даъволарни ҳам қилишадики, бу даъволари мусулмон умматига доғ бўлиб тушаётган хасталиклардан биридир. Уларнинг фикри ожизича, хафта мобайнида хоҳлаган ишини қилиб, тўйгунича ичиб, сўнгра жума куни масжидга бориб, жума намозини адо қилса, ҳафта орасида қилган бу маъсиятлари кечирилар эмиш. Яна бир бор астағфируллоҳ! Ривоятларда келадики, маст қилувчи ичимликни ичган кимсанинг намози қирқ кунгача қабул қилинмайди.\nМаст қилувчи ичимликни никоҳ тўйларида истеъмол қилиниши ҳам битмайдиган яра сингари хатарли дарддир. Уйланиш, никоҳ тўйи қилиш пайғамбар (с.а.в)нинг суннатларидир. Ўша суннат амал устида ҳам гуноҳ маъсият қилиш нақадар пасткаш иш эканлиги эса ҳеч кимнинг хаёлига ҳам келмайди. Айрим тўйларда тўй оқшомидан олдин халққа таом тортиб, эҳсон қилиш одатга айланган. Мусулмончилик зийнати бўлсин деб аҳли илм кишиларни таклиф қилиб, хатми Қуръон, дуои фотиҳа қилиш албатта савобли ишлардан саналади. Ачинарли жиҳати шундаки, хатми Қуръонни ўтказибоқ 2-3 соат ўтар-ўтмас айнан ўша қорилар ўтирган хонадонда ароқхўрлик, фисқ мажсили бошланиб кетади. Бундай ўтказилган илм мажлиси, Қуръон тиловати билан қандай қилиб Аллоҳнинг ҳузурида савоб касб қилиш мумкин?! Ахир бу Аллоҳнинг муқаддас каломига, илмга бўлган ҳурматсизликку! Бу ҳозирги кунимизнинг энг ачинарли дардларидан биридир. Бу дардни даволашда ҳар ким қўлидан келганича, имконияти борича ҳаракат қилмоғи лозимдир.\nАРОҚХЎРЛАРГА БЎЛАДИГАН МУНОСАБАТ\nМаст қилувчи ичимликларга муккасидан кетган кимса ҳурматга лойиқ эмас. У ўзининг жирканч қилмиши билан жамият орасидаги ўз ҳурматини йўқотади. Ундай иллатга ружу қўйганлар ўз оиласида ҳам, жамиятда ҳам муносиб ўринларини эгаллай олмайдилар. Уйига ароқ ичиб, маст бўлиб келадиган ота қандай қилиб фарзандларига яхши ўрнак бўла олсин. У маст-аласт юриши билан кўпчиликка озор етказишининг ўзи ҳам атрофдагиларни унга нисбатан бўлган илиқ муносабатлардан тўсади.\nМаст қилувчи ичимлик ичадиган кимсага қандай муносабатда бўлиш хусусида ўтган салафи солиҳларнинг тутган йўллари барчага ўрнак бўларлидир. Абдуллоҳ ибн Амр (р.а) айтадилар: “Ароқ ичувчилар бетоб бўлишса, уларни зиёрат қилгани борманглар”.\nАбдуллоҳ ибн Умар (р.а): “Ароқ ичувчиларга салом берманглар” деб айтганлар. Албатта бу уларга қаттиқ таъсир қилиши мумкин. Баъзилар одамлардан уялиб бўлса ҳам бир ёмон амалдан ўзини тийиб туради.\nБаъзи уламоларимиз айтган эканлар: “Ароқ ичувчиларни зиёрат қилиш ва уларга салом бериш ман қилинганининг боиси, ароқ ичувчи лаънатланган, фосиқдир. Агар у сотиб олиб ичса, икки марта лаънатланган, бошқа бировга ҳам қуйиб берса, уч марта лаънатланган. Агар улар тавба қилсалар, уларни яна зиёрат қилиш ва салом бериш жоиз бўлади. Кимки тавба қилса, Аллох унинг тавбасини қабул қилади”.\nИЧКИЛИКБОЗЛИКНИНГ ОХИРАТДАГИ ЖАЗОСИ\nРасулуллоҳ (с.а.в) айтадилар: “Ҳар бир маст қилувчи нарса ҳаромдир. Маст қилувчи ичимликни ичган кишини “Тийнатул хобал”дан суғориш хусусида Аллоҳ ҳузурида аҳд, қатъий қарор бор”-дедилар. “Ё Расулуллоҳ, “Тийнатул хобал” нима?” деб сўрашган эди, “Жаҳаннам аҳлининг терлари ёки улардан ажралган суюқлик”, дея жавоб бердилар.\nБошқа ривоятларда маст қилувчи ичимликларни ичишга мубтало бўлган кимсаларга бунданда қаттиқроқ жазолар берилиши огоҳлантирилган.\nРасулуллоҳ (с.а.в) айтадилар: “...Кимки маст қилувчи ичимлик ичишга муккасидан кетган ҳолида вафот этса, Аллоҳ уни “Гувта” дарёсидан суғоради”, дедилар. “Гувта” дарёси нима?” деб сўрашди, “У фохишаларнинг уят жойларидан оқадиган бир дарёдир. Бундан дўзах аҳли ҳам озорланадилар” деб жавоб бердилар.\nҲадиси шарифларда маст қилувчи ичимлик ичадиган кимсаларга охиратда бериладиган жазолар тўғрисида жуда кўп огоҳлантиришлар келган. Мўмин киши албатта бу ҳадисларга чин дилдан ишониб, иймон келтирмоғи лозим. Лекин кишида ғайбга бўлган иймон сусайиб қолса, бу каби қайтариқлар, огоҳлантиришлар унга таъсир қилмайди, қалби муҳрланиб қолади. Бу дунё ҳаёти охират ҳаёти олдида бир туш кабидир. Одамлар уйқудадирлар, ўлгач уйғонадилар. Бу дунёда нафсининг хоҳишини ўлдира олмаганлар, қиёмат кунида жаҳаннамга ҳукм қилингач, у ерда ўлимни орзу қилишади. Лекин охиратда ўлим йўқ. Ё абадий роҳат бор, ё абадий азоб.\nДОНОЛАР ИЧКИЛИК ҲАҚИДА\nИчкилик болаларнинг касалманд ва нимжон бўлиб ўсишларига сабаб бўлади.\nМаст бўлиш ўз ихтиёри билан ақлдан озишдир. (Арасту)\nҲар қандай хужум ва жиноятлар ҳам халқни ва халқ бойликларини ичкиликдек\nқийратмайди. (Ф. Бекон)\nИчкиликбозлик - барча иллатлар асосидир. (Абул Фараж)\nИчкиликбоз одам на ақлий жихатдан, на ахлоқий жихатдан оддинга қараб юрмайди. (Л. Н. Толстой)\nМастлик - ақлдан озиш машқидир. (Пифагор)\nМаст одам соғлиқ пайтида етти ухлаб тушига кирмаган ёмон ишларни қилишга қодир. (Ж. Лондон)\nБадмастга дамодам ичмоғидин не бахр,\nКи одамийлик қатлиға ичар қадах-қадах захр. (Алишер Навоий)\nМайхўр хаёт қадрини билганда эди, майни дўстларига эмас, душманларига ичирган\nбўларди. (Абул Аъло ал Мааррий)\nШароб захарларнинг биридир. (Абу Али ибн Сино)\nАсрлар оша бир неча бор унга (ароқ, винога) ўлим хукми чиқарилган бўлса хам, озодликда юрибди. У одамзотга не-не бахтсизликлар келтирди. (И А. Сикорский)\nЭр қанча кўп ичса, хотини ва болалари шунча кўп кўз ёш тўкади. (А. А. Семашко)\nИчкилик иллат, келтирар кулфат. (Ўзбек мақоли)\nУч нарсага хавас қўйма: ичкиликка, аёлларга, бойликка. (Хитой мақоли)\nИчкилик келган жойдан уят қочади. (Испан мақоли)\nЖинни мастга йўл беради. (Инглиз мақоли)\n«Саломатлик учун» деб кўп ичганлар қабристонга вақтли келадилар.\nИчкилик кучлини кучсиз, олимни ақлсиз қилади. (Франсуз мақоли)\nМастдан қутурган ит ҳам қочади. (Мўғул мақоли)\nАроқ билан саломлашган ақл билан хайрлашади. (Гуржи мақоли)\nЭшак - ортидан, эчки - олдидан, маст эса ҳар томонлама хатарли. (Арман мақоли)\nИчкиликбозлик кўпайган жойда касал ҳам кўп бўлади. (Яҳудий мақоли)\nАроқ ичиш ва кўп ухлаш - камбағалликка олиб келади. (Япон мақоли)\nШамол чўғни, ароқ нафратни аланга олдиради. (Фин мақоли)\nИчкилик оқибатида ақл сўнг инсон ўлади. (Тамил мақоли)\nНИМА ҚИЛМОҚ ЛОЗИМ?\nЎтган асрда АҚШда алкоголизмга қарши айрим амалиётлар ўтказилган. Бу амалиётларда бир миллиондан ортиқ саҳифа чоп этилган, неча минг кишига қаттиқ жазо чоралари кўрилган, лекин барибир бу самарасиз якун топган. Собиқ Совет иттифоқида ҳам АҚШдаги каби чора-тадбирлар амалга оширилган бўлсада, барибир бу ҳам омадсиз якун топган.\nИстанбулда нашр қилинган ”Туркия” газетасининг 1979 йил 17-март сонида айтиладики, АҚШ соғлиқни сақлаш институтида тайёрланган маълумотда мазкур мамлакатда бир йилда икки юз минг кишининг ўлимига спиртли ичимликлар ичиш сабаб бўлганлиги кўрсатилади. Уларнинг кўпчилиги жигар циррозидан ва ичиб машинанинг рулига ўтириш оқибатида ҳалок бўлганлардир.\nФранцуз врачи Деммэ 28 йил давомида ўнта оилани кузатган. Бу оилаларда эр ҳам, хотин ҳам ичкиликка берилган. Бу оилаларда 57 та бола туғилган, улардан 25 таси ёшига етмай ўлган, 5 тасида тутқаноқ, 5тасининг бош миясида сув, 12 таси жинни бўлган. Фақат 10 та бола нормал туғилган.\nАмерикада 1920 йил (ичкилик ичиш ман қилинган йили) мингта аҳолидан 13 киши алкаголдан ҳалок бўлса, 1925 йилда ичкилик тарқалиши биланоқ мингта одамдан 86 таси мастликдан ўлган.\n70 фоизга яқин қотиллик, 80-90 фоиз безорилик асосан мастлик оқибатида рўй беради.\nАгар спиртли ичимликлар истеъмол қилиш 35 фоизга камайтирилса, қотиллик 40 фоизга, безорилик эса 25 фоизга камайишини мутахассислар таъкидлашади.\nДунё бўйича бу иллатга чалинмай саломат келаётган миллат ислом миллатидир. Аллоҳдан ҳақиқий маънода қўрққан мусулмонлар бу каби ҳаром амалларнинг яқинига ҳам йўламайдилар. Бу дарддан даволанишда кишида авваламбор Аллоҳдан бўлган қўрқув, сабр-тоқат ва охиратдан умидворлик ҳисси бўлиши керак. Агар киши қалбида шу сифатлар мавжуд бўлса бошқа чораларга ўрин қолмайди. Нажот, саломатлик, тинчлик исломдадир. Бу ҳақиқатни ҳозирда мусулмонмас тоифалар ҳам эътироф этишмоқда. Ислом уламоларининг бу борадаги ютуқлари кўпчиликнинг таҳсинига сазовор. Улар яхшиликка буюриб, ёмонликдан қайтаришади. Биргина шу сифат билан бошқа динлар, тузум ва жамиятлар амалга ошира олмаётган ишларни ислом уламолари Аллоҳнинг мадади ила уддалаб келмоқдалар.\nБу сифат ислом уламолари сийратларида мавжуд экан, ислом уммати равнақ топади. Агарда бу умматдан яхшиликка буюриш, ёмонликдан қайтариш сифати кўтарилса худди Пайғамбар (с.а.в) айтганларидек: «Жоним қўлида бўлган зот билан қасамки, албатта, яхшиликка буюриб, ёмонликдан қайтарасизлар. Бўлмаса, Аллоҳ сизга Ўз ҳузуридан азоб юборади. Сўнгра дуо қилсангиз ҳам дуоларингиз қабул бўлмайди». Бу иллатнинг жамият ичида илдиз отишига йўл қўйиб берилар экан, худди ҳадисда айтилганидек, Аллоҳнинг азоби келмаслигига ҳеч ким кафолат бера олмайди. “Ўрмонга ўт кетса, ҳўлу-қуруқ баробар ёнади” деганларидек бир тўда ароқхўрларни касрига бутун бир жамият барбод бўлиши мумкин.\nПайғамбар (с.а.в): “Сиздан ким бир гуноҳ ишни кўрса, уни қўли билан қайтарсин, агар бунга қодир бўлмаса тили билан қайтарсин, агар унга ҳам қодир бўлмаса қалби билан қайтарсин, ана ўша иймоннинг заифлигидир”- деганлар. Ичкиликбозлик иллатига ҳар бир жамият аъзоси ким бўлишлигидан қатъий назар қарши курашмоғлиги лозимдир. Жамоатчилик, оммавий ахборот воситалари кўмагида бу иллатнинг нақадар улкан хатар эканлигини билдириш лозимдир.


ҲОМИЛАДОРЛИК ВА ЖИНСИЙ ҲАЁТ: 10 САВОЛГА 10 ЖАВОБ! - 10 Ноября 2014 - www.SheJoT.CoM\nГлавная » 2014 » Ноябрь » 10 » ҲОМИЛАДОРЛИК ВА ЖИНСИЙ ҲАЁТ: 10 САВОЛГА 10 ЖАВОБ!\nЁтоқхона эшиги ортига бекитилган муносабатлар янги ҳаёт учун асос бўлади. Аммо... ҳомиладорлик бошланиши билан айнан жинсий алоқа юзасидан кўпгина саволлар туғилади. Айримлар ундан бутунлай воз кечишни таклиф қилса, бошқалар эса эр-хотин бир-биридан узоқлашмаслиги керак, дейди. Бугун фарзанд кутаётган оилаларни қизиқтирган саволларга олий тоифали шифокор-гинеколог Нилуфар БЎСТОНОВАдан жавоб оламиз.\nҲОМИЛАДОРЛИКДА ЖИНСИЙ АЛОҚА МУМКИНМИ?\nАгар ҳомиладорлик даврида ҳомила тушиш хавфини юзага келтирадиган бирор сабаб бўлмаса, туғруқ давригача жинсий алоқани чеклаш шарт эмас. Бундан аввалги ҳомиладорликларда муаммолар юзага келган бўлса, аёл ўзининг эҳтиётини қилиши лозим. Шунингдек, ҳомиладорликнинг биринчи уч ойлиги ҳамда илгари ҳайз келиши кутилган саналарда жинсий алоқага камроқ кириш тавсия этилади. Қатъий тақиқ эса қуйидаги ҳолатларга нисбатан қўлланилиши мумкин:\nҳомила тушиш хавфи бўлганда;\nбачадон бўйни етишмовчилигида;\nкўп ҳомилали ҳомиладорликда;\nйўлдош кўчиши ва унда ёриқлар кузатилганда;\nҳомила олди сувининг кетишида;\nМасалага индивидуал равишда ёндашган маъқул. Баъзи эркаклар кутилаётган бахтдан сархуш бўлиб, рафиқасига меҳри товланиб кетса, баъзилари ҳомилага зиён етказмай дея, ўзини тийишга ҳаракат қилади. Масала ечими учун жуфтлик шифокор билан маслаҳатлашиши лозим. Шу ўринда эркакларга икки оғиз сўз: аёлингизни нафақат ташқи кўриниши ўзгараяпти, балки унинг руҳий кечинмалари ҳам олдингидан бироз фарқ қилади. Унинг хоҳишини ҳам инобатга олишни унутманг! Жинсий алоқа даврида эркак ҳомилага зарар етказа олмайди, негаки у бачадон, йўлдош, ҳомила олди сувлари ҳамда бачадон бўйнидаги шилимшиқ парда билан ҳимояланган.\nЭРТА ТУҒРУҚҚА САБАБ БЎЛАДИМИ?\nБу аёл ва ҳомиланинг ҳолатига кўра аниқланади. Ҳомиладорлик даври муаммолари, хусусан, ҳомила тушишиш ёки туғруқнинг эрта бошланиш аломатлари кузатилмаётган бўлса, жинсий алоқа билан туғруқ даврига қадар шуғулланиш мумкин. Бироқ аёл ва туғилажак боланинг ҳаётига хавф солиши мумкин бўлган ҳолатлар аниқланса тахминий туғруқ кунидан 6 ҳафта аввал жинсий алоқа муносабатларини тўхтатиш тавсия этилади.\nНОҚУЛАЙЛИКНИ ЮЗАГА КЕЛТИРМАЙДИМИ?\nБўлиши мумкин. Бироқ бу одатий ҳол саналади. Ҳомила ривожланаётгани сабаб бачадон ўсади. Ҳомиладор аёл тинч ҳолатда ҳам кичик тос аъзоларида оғриқ, тортишиш, белнинг зирқирашини ҳис қилиши мумкин. Жинсий алоқа вақтида эса бу безовталиклар яққол сезила бошлайди. Бундан ташқари, ҳомиладорликнинг илк кунлариданоқ кўкрак сезувчанлиги ошади, жуфтингизнинг эркалашлари ҳам оғриқ қўзғатиши мумкин. Катталашаётган қорин ҳам жинсий алоқага халал бериши муболаға эмас. Шу боисдан бўлажак она ўзи учун қулай ҳолатни танлаб олиши даркор. Чеклов бўлса, хоҳишга кўра иш тутиш тавсия этилади. Лекин аёл буни истамаса, уни мажбурлаш ярамайди.\nНИМА УЧУН АЁЛНИНГ ХОҲИШЛАРИ ТЕЗ-ТЕЗ ЎЗГАРИБ ТУРАДИ?\nҲомиладорлик даврида гормонал ҳолатнинг ўзгариши туфайли аёлнинг жинсий мойиллиги турлича бўлади. Бундан ташқари, бу аёлнинг ҳомиладорликдан аввалги хоҳишларига ҳам боғлиқ. Бўлажак онада эстроген (аёллар жинсий гормони)нинг кўпайиши оқибатида, жуфтининг меҳр-муҳаббатига эҳтиёжи ортади. Бироқ ҳомиладорликнинг илк уч ойлигида кўпчилик аёллар бошқоронғуликни ўтказади, бунда эса турли ҳидларга сезувчанлик кучайиши мумкин. Бу ҳам жинсий майлнинг сусайишига олиб келади.\nОРГАЗМ ТУҒРУҚНИНГ БОШЛАНИШИГА САБАБМИ?\nОргазм вақтида бачадоннинг қисқариши эрта туғруққа сабаб бўлади, деган фикр хато саналади. Агар бачадон, бачадон бўйни ва ҳомила туғруққа тайёр бўлмаса, жинсий эҳтиёжнинг қондирилиши ҳомиладорликнинг эрта якун топишига важ бўла олмайди.\nТУҒРУҚ МУДДАТИДАН ЎТИБ КЕТСА, ЯҚИНЛИК ТАВСИЯ ЭТИЛАДИМИ?\nБачадон ва ҳомила туғруққа тайёр бўлса-ю, лекин туғруқ дардидан дарак бўлмаса, шифокорлар бўлажак ота-оналарга жинсий яқинликни амалга оширишни тавсия этишади. Чунки сперма таркибида бачадон бўйнини туғруққа тайёрлаб берадиган простагландин моддаси мавжуд. Жинсий алоқага киришиш мумкин бўлмаган аёлларга эса туғруқхоналарда ушбу модда гель кўринишида аёлнинг бачадонига юборилади. Аммо ҳомила олди халтасининг ёрилиши ёки эркакда инфекцион касаллик аниқланганда жинсий алоқага кириш маън этилади.\nҚАТЪИЙ ТАҚИҚЛАР МАВЖУДМИ?\nҚатъий чегара ёки тақиқлар мавжуд эмас. Ҳамма нарса аёл ва ҳомиланинг ҳолатига боғлиқ. Айрим масалаларни эса эр-хотин гинеколог-шифокор билан маслаҳатлашиб, ҳал этади. Ҳомиладорликнинг иккинчи уч ойлиги аёлда жинсий майл «гуллаб-яшнаётган» давр саналади. Аёлнинг организми янги ҳолатга кўниккан, бошқоронғулик ортда қолган, қорин эса халал берадиган даражада катта эмас. Аксарият ҳомиладор аёллар бу даврдан унумли фойдаланиб қолишади.\nЭРКАКНИНГ МЕҲРИ НЕЧОҒЛИК МУҲИМ?\nКутилаётган фарзанднинг отаси, аниқроғи яқин инсонинг меҳри аёлнинг ҳам руҳий, ҳам жисмоний ҳолатига ижобий таъсир кўрсатади. Агар аёл севимли эканлигини ҳис қилиб турса, ўзини икки карра бахтиёр сезади. Ёқимли туйғулар ҳомиладорлик вақтидаги хавотир ва туғруқдан қўрқишга қарши самарали воситадир. Қисқаси, аёл жинсий яқинлик ортидан кўтаринки кайфиятга эришади.\nСОҒЛИККА ФОЙДАСИ БОРМИ?\nҲомиладорлик даврида организмда юз берган турли ўзгаришлар оқибатида аёл организми ҳар доимгидан ҳам кўпроқ яқинликни талаб этиши мумкин. Шунингдек, мунтазам яқинликка киришиш организмни туғруққа тайёрлайди, тўқималарнинг керакли даражада эгилувчанлигига эришилади. Бу эса туғруқ пайти қинда ёриқлар юзага келмаслигини таъминлайди.\nДилноза МИРТОЛИПОВА тайёрлади.\nКатегория: Foydali maslahatlar / Полезны советы | Просмотров: 3101 | Добавил: iphone | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


ЎзА - САХОВАТ ВА КЎМАК: давлатимиз ва халқимиз қудратининг амалий ифодаси\nСАХОВАТ ВА КЎМАК: давлатимиз ва халқимиз қудратининг амалий ифодаси\nМамлакатимизда инсонпарварлик, меҳр-шавқат ва ўзаро холис ёрдам сингари ғояларга қаратилган умумхалқ ҳаракатлари бугун барчани бир мақсад сари бирлаштирмоқда. Бу ҳам бўлса коронавирусни мардонавор енгиш, юртдошларимизнинг саломатлигини сақлашдан иборат.\nИнсон манфаатлари ҳамма нарсадан устун, деган ғояни ўзида мужассам этган шу каби эзгу ишларнинг кўлами муборак Рамазон ойига ҳамоҳанг тобора кенгайиб бормоқда. Давлатимиз раҳбарининг “Саховат ва кўмак” умумхалқ ҳаракати ташаббуси ижтимоий ҳимояга муҳтож аҳоли қатлами фаол қўллаб-қувватланишини англатади.\nУшбу эзгу ташаббусни тадбиркорлар ҳам фаол қўллаб-қувватламоқда.\nУсмон ОТАХЎЖАЕВ, Тошкент чинни заводи директори:\n– Президентимизнинг топшириқларига биноан ҳозирги кунда барча ишлаб чиқариш корхоналари карантин бўлишига қарамай иш фаолиятини бошлаяпти. Тошкент чинни заводи ҳам шулар жумласидан. Айни кунларда карантин қоидаларига тўлиқ амал қилган ҳолда ишлаб чиқаришни давом эттиряпмиз. “Саховат ва кўмак” умумхалқ ҳаракати доирасида ҳозирда Олмазор туманида кам таъминланган 50 хонадоннинг оила аъзоларини иш билан таъминладик.\nАбдуғани ҒИЁСОВ, Қашқадарё вилояти Яккабоғ туманидаги “Кумуш куз файзи” агрофирма раиси:\n– 11 йилдан буён тадбиркорлик билан шуғулланамиз. Халққа тухум ва гўшт етказиб беряпмиз. Тадбиркорларга давлатимиз барча имтиёзларни яратиб берди. Энди халқимизга ёрдам қилиб, улар билан ҳамнафас ишлашимиз керак. Шу кунларда паррандачилик корхонамизни кенгайтириб, янги хизмат кўрсатиш мажмуасини очдик ва 37 иш ўрни яратдик. Кам таъминланган, эҳтиёжманд оилалар фарзандларини ишга олдик. Туманимизда 50 дан ортиқ ота-онасидан барвақт етим қолган болалар бор экан. Уларнинг ҳар бирига 1,5 миллион сўмдан пул бердик. Бундан кейин ҳам халқимизга ёрдам беришни аямаймиз. Яна бир ниятимиз бор – 40 эҳтиёжманд оилага 15 тадан товуқ етказиб бермоқчимиз.\nБозорбой САФАРБОЕВ, “Amudaryotex” қўшма корхонаси бош директори:\n– Бизнинг хорижий корхонамиз ҳам бугунги синовли кунларда халқимизга елкадош бўлиш, оғирини енгил қилиш мақсадида кам таъминланган оилаларни қўллаб-қувватлашга қаратилган тадбирларга ўз ҳиссасини қўшишга қарор қилди. Биз Амударё туманида яшовчи 100 га яқин оилага 3 ой давомида ҳомийлик ва хайрия ёрдамини кўрсатиб, уларга биринчи даражали озиқ-овқат ва кундалик эҳтиёж товарлари, шунингдек, нақд пул кўринишидаги маблағларни етказиб берамиз.


13:00 / 14.08.2020 1702 pdf Ўқиш режими + -\n398. Жобир ибн Абдуллоҳ розияллоҳу анҳумодан ривоят қилинади:\n«Набий соллаллоҳу алайҳи васаллам бир куни хутба қилиб, саҳобаларидан бир кишининг қабз қилинганини зикр этдилар. У нолойиқ кафан билан кафанланган ва кечаси қабрга қўйилганди. Шунда Расулуллоҳ соллаллоҳу алайҳи васаллам маййитни кечаси қабрга кўйишдан қайтардилар. Фақат одам ноилож қолсагина, истисно қилдилар. Яна Набий соллаллоҳу алайҳи васаллам: «Бирингиз биродарини кафанласа, кафанини яхши қилсин», дедилар».\n399. Абул Ҳайяж Асадий розияллоҳу анҳудан ривоят қилинади:\n«Алий ибн Абу Толиб менга: «Расулуллоҳ соллаллоҳу алайҳи васаллам мени юборган нарсага сени юборайми? Бирорта бут-санамни қўймай йўқ қиласан. Бирорта кўтарилган қабрни қўймай текислайсан», деди».\n400. Бурайда розияллоҳу анҳудан ривоят қилинади:\n«Расулуллоҳ соллаллоҳу алайҳи васаллам: «Сизларни қабрларни зиёрат қилишдан қайтарган эдим. Энди Муҳаммадга онасини зиёрат қилишга изн бўлди. Бас, у(қабр)ларни зиёрат қилинг. Албатта, улар охиратни эслатади», дедилар».\nЁдгор 17:35 / 14.08.2020\nАнча ибрат олдим катта рахмат сизларга Аллох рози булсин сизлардан\nИсломни гўзаллигини қаранг! (иккинчи мақола)\n15:28 / 14.08.2020 1570\n17:57 / 14.08.2020 1035\n1984 13:30 / 12.06.2020\n267. Абу Ҳурайра розияллоҳу анҳудан ривоят қилинади.Расулуллоҳ соллаллоҳу алайҳи васаллам айтдилар .Аллоҳ таборака ва таоло .Мен шерикларнинг ширкидан давоми...\n2260 17:43 / 04.10.2019\nАбу Ҳурайра розияллоҳу анҳудан ривоят қилинади.Расулуллоҳ соллаллоҳу алайҳи васаллам мақбарага кирдиларда .Ассалому алайкум, эй мўмин қавмлар диёри Албатта, биз давоми...\n4211 18:00 / 05.09.2017\nУмматларга ҳуш хабар\n001Бисмиллаҳ деб қалам олдим, илҳом билан,Ҳамду сано чексиз бўлсин, Сенга АЛЛОҲ.Қувват бергин баён қилай Қудратингдан,Ҳабибингга саловатлар, бўлсин давоми...\n5556 16:23 / 20.11.2017\n71 21:00 / 25 июнь


13:06 20.11.2019 (Янгиланган 13:09 20.11.2019)\nМария Василевич Беларус парламенти қўйи палатасининг энг ёш депутати бўлди. У атиги 22 ёшда. Мария 2018 йилда "Мисс Беларусь" миллий танловда ғолибликни қўлга киритганди.\nТОШКЕНТ, 20 ноя – Sputnik. “Мисс Беларус – 2018” танлови ғолибаси Мария Василевич еттинчи чақириқ Вакиллар палатаси депутати бўлди, деб хабар қиди Sputnik Беларусь.\nВасилевичнинг номзоди Минск шаҳрининг Фрунзе туманидаги Калварий туманида қўйилган. Сўнгги маълумотларга кўра, унга 11,5 мингдан ортиқ сайловчилар овоз берган.\nВасилевич Беларус парламентнинг қуйи палатасининг энг ёш депутати бўлди. У атиги 22 ёшда. Таъкидланишича, у депутат сифатида ёшлар муаммолари билан шуғулланади.\nМария Василевич 2018 йилда "Мисс Беларусь" миллий танловда ғолибликни қўлга киритганди.\nПобедительница конкурса Мисс Беларусь — 2018 Мария Василевич во время конкурса\nБундан кейин уни бир неча бор мамлакат раҳбари олдида кўришган: масалан, у Александр Лукашенко билан билан ўтин ёрган, Европа ўйинларида иштирок этган. Бундан ташқари, учрашувлардан бирида президент унга колхозни бошқаришни таклиф қилганди.\nАлександр Лукашенко и победительница конкурса "Мисс Беларусь-2018" Мария Василевич на Республиканском новогоднем балу для молодежи


Нагельсманн илк мағлубият ҳақида: «Бавария»да 20та, «Айнтрахт»да 5та зарба бўлди, аммо биз ютқаздик»\n«Бавария» бош мураббийи Юлиан Нагельсманн Бундеслига доирасидаги «Айнтрахт»дан (1:2) учралган дастлабки мағлубият ҳақида фикрини билдирди.\n«Мағлубият ҳар доим оғриқли бўлади. Бугун ютқазмаслик ҳам мумкин эди. Голлар киритишимиз учун етарлича вазиятлар яратгандик. Аммо Костичдан классик гол қабул қилиб олдик. Рақиб посбони Кевин Трапп ажойиб ўйин ўтказди.\nСтатистикага қарасак, биз 20та зарба йўлладик, рақиб эса 5та зарба йўллади. Аммо биз ютқаздик, бу статистика энди ҳеч қандай аҳамиятга эга эмас.\nИкки ҳафталик танаффус вақтида барчасини таҳлил қилиб, ФИФА кунларидан кейинги «Байер»га қарши кечадиган ўйинни интизорлик билан кутамиз», - дейди Нагельсманн.\nМаълумот учун, Нагельсманн учун ушбу мағлубият «Бавария»даги дастлабкиси бўлди.


Хитойлик ҳайдовчилар йўл четидаги уйга бир йилда 48 марта урилишди\n13:02 / 13.05.2017\nХитойнинг Хэйлунцзян вилоятидаги йўллардан бирининг четида қурилган бир қаватли жуда машҳур. Гап шундаки, 2016 йилда унга 48 марта машиналар келиб урилган. Бино Т-шаклли чорраҳа ёнида жойлашган бўлиб, ҳайдовчилар бурилиш чоғида бошқарувни эплай олишмайди.\nУй эгаси Хэ Хайцзюн уйга «Тезликни пасайтиринг!» деган сўзлар ёзилган йирик плакатни ҳам осиб қўйди, аммо бу ёрдам бермади.\nХайцзюн сўзларига кўра, автофалокатлар бир неча йиллар муқаддам юз беришни бошлаган. Ўшанда уй қаршисида янги йўлни ётқизишган. Ҳайдовчилар чорраҳада 90 даражали чапга қайрилиш чоғида бошқарувни эплай олмай уйга келиб урилади.\nХайцзюн ва унинг хотини Сюй Жэнсян эса йўл қурилганидан бери рўй берган шу каби ҳодисаларни ҳисоблаб боришади. Айни вақтгача 100дан ортиқ автомобил уйга урилган. Эр-хотин, шунингдек, юз берган ҳодисаларни суратга олиб, уларни шаҳар маъмуриятига топширилган мурожаатлар тўпламига қўшиб қўйишмоқда.\nМулозимлар ҳозирча бу аризага эътибор қаратишгани йўқ, шу боисдан ҳам Хайцзюн эски ғиштлардан ўзига хос тўсиқ ясади. Эркакнинг ишонч билдиришича, автомобиллар бу билан уйгача кела олмайди.


Қозоғистон президенти парламент сенатига сайловларни 12 августга белгилади\nҚозоғистон президенти Қасим-Жомарт Тоқаев мамлакат парламентининг юқори палатаси Сенат депутатлиги учун сайловларни 12 августга белгилади.\n12 июн куни эълон қилинган фармонда таъкидланишича, сайловлар юқори палата депутатларининг “конституцион ваколат муддати 2020 йил октябрида тугаши” сабабли белгиланди.\n«Сенат депутатлари сайловини ўтказилишини ташкилий, моддий-техник ва молиявий таъминлаш учун ҳукуматга, Нур-Султон, Олмаота ва Чимкент шаҳар ҳамда вилоятлар ҳокимларига чора тадбирлар кўриш юклатилсин», — дейилади фармонда. Фармон эълон қилинган вақтдан бошлаб кучга киради.\nСенатнинг 47 депутатидан 32 нафари Маслаҳат депутатлари бўлмиш сайловчилар томонидан сайланади (сенатнинг 15 депутати мамлакат президенти томонидан тайинланади). Ваколат муддати 6 йил бўлмиш Сенат депутатлари сайлови 16 депутатнинг ваколат муддати якунланган ҳар уч йилда ўтказилади.\n2 май куни президент Тоқаев ўз фармони билан ўз ўтмишдоши бўлмиш Назарбоевнинг қизи, бир йил парламент сенати раиси лавозимида ишлаган Дариға Назарбоеванинг депутатлик ваколатини тугатди. Сенат раиси мамлакат иерархиясида президентдан кейинги иккинчи лавозим ҳисобланади, чунки президент истеъфога чиқса ёки вафот этгудек бўлса, унинг ваколати сенат спикерига ўтади. Назарбоеванинг истеъфосидан кейин юқори палатага Маулен Ашимбаев раҳбарлик қила бошлади, у декабрдан бери Қозоғистон президенти администрацияси раҳбарининг бирнчи ўринборсари лавозимда ишлаб келаётган эди.


ЎҚИТУВЧИ КИТОБ ЎҚИМАСА...\nМаънавият 27.09.2019 129\nЎзни-ю халқини гумроҳ этар.\nЎқитувчи ва китобхонлик.\nАслида бу икки тушунча эгизакдек. Негаки ўқитувчилик биргина ўқув дарсликлари билан чегараланиб қолмасдан бевосита китоб, бадиий адабиёт билан чамбарчас боғлиқ. Лекин бу қараш ҳамма вақт ҳам ўзини оқлайвермайди. Бир гал аниқ фанлар ўқитувчилари шуъба йиғилиши иштирокчиларининг бадиий адабиёт соҳасидан қай даражада билимдонлигини синаб қўриш учун адабий жамоатчилик ўртасида катта шов-шувга сазовор бўлган ўнлаб асарларни тилга олганимда, кўпчилиги музтар тортган, ораларидан дадилроғи эса юзимга ғалати разм солиб:\n- Ака, сиз адашдингиз, биз адабиётчи эмасмиз, - деди.\nАслида суҳбатдошим сира иккиланмасдан бошқа соҳа ўқитувчиси эканлигидан китобхонликка эътиборсизлигини хаспўшлаш воситаси сифатида фойдаланган, аммо ўзи сезмаган ҳолда "қовун тушириб" қўйганди. Ахир муаллим деган номнинг ўзи бу касб соҳиби зиммасига ўқувчидан кўра кўпроқ ўқиш, изланиш мажбуриятини юкламайдими? Қолаверса ҳар бир ўқитувчи болага нафақат билим, балки тарбия ҳам бериши лозимлиги унинг бевосита бадиий адабиётга яқин бўлишини тақозо этмайдими?\nМасала моҳиятига чуқурроқ кириб бориш учун "адабиёт" ва "тарбия" сўзларининг тагзаминига назар ташлайлик. Ҳар икала сўз ўзаги арабчадан олинган. "Адаб" - одоб бирлик, "ият" эса "лар" кўплик қўшимчаси бўлиб, тўғридан-тўғри таржима қилинганда "одоблар мажмуи" деган маънони англатар, ўзаги "арба" (тўрт) сўзидан ясалган "тарбия" тушунчаси маънавий, ахлоқий, руҳий, жисмоний тарбия беришни ўз ичига қамраб олар экан.\nШу ўринда бир мулоҳаза - сўз кўрки бўлган мақолларни, аждодларимиз томонидан мерос қолдирилган ибратли ривоят ва ҳикоятларни, жаҳон ва ўзбек мумтоз ҳамда замонавий асарларини ўқиб ва уқиб олмасдан, улардан айнан мисоллар келтирмасдан қандай қилиб ёш авлодни тарбиялашдек муҳим вазифани бажариб бўлади?\nСаволлар кўп ва оғриқли. Таълим тизимида ишловчи ҳар бир мутахассис китоб ўқишни, китобхонликни кундалик эҳтиёжига айлантирмас экан, мазкур саволларга шунчаки жавоб қайтариш қийинлигича қолаверади.\nЯқинда ижтимоий тармоқларда тарқалган бир хабар эътиборимни тортди. Унда ёзилишича, Деҳқонобод тумани ҳокими Зоир Алиқулов Пахтачи маҳалласида жойлашган, ўқувчиларининг ўзлаштириш даражаси паст бўлган 68-умумий ўрта таълим мактабида бўлиб, 10-синф ўқувчиларига дарс ўтган.\nҲокимнинг мактабга бориши, дарс ўтиши бугун ҳеч кимни ажаблантирмаслиги мумкин. Негаки мамлакатимиз Президенти янги ўқув йили арафасида ўтказган мулоқотда вазирлардан тортиб барча даражадаги раҳбарлар мактабларга ойида камида уч маротаба бориб, дарс ўтиши тўғрисида аниқ кўрсатмалар берганди.\nЭнди бояги хабарга қайтайлик: "Ҳоким соатида Зоир Алиқулов ўқувчиларнинг бадиий адабиётларга қизиқиши, асосан қайси китобларни ўқиётгани билан ҳам қизиқди.\n30 нафар ўқувчи қатнашган дарсда ўқувчиларнинг бирортаси ҳам бадиий адабиёт ўқимагани маълум бўлди. Энг ёмони ҳоким билан мулоқот чоғида мактаб директорининг ўқув ишлари бўйича ўринбосари Ражаб Хидиров ҳамда адабиёт фани ўқитувчиси Фахриддин Кўчаровнинг ҳам бадиий адабиётдан йироқлиги ошкор бўлди...\n...Ҳоким ўқитувчилар ва ўқувчиларнинг ушбу ҳаракатсизлигига жавобан, ўқишнинг аҳамияти, келажакда инсон ҳаётида муҳим ўрин тутиши ҳақида сўз юритди... Туман ҳокими ўқувчиларга бир ҳафта вақт бериб, шу муддат ичида бирор бир бадиий асарни тугатиб келиш ва асар бўйича савол-жавоб қилишини билдирди".\nБугун китобхонликни кучайтиришга, бадиий адабиёт тарғиботига алоҳида эътибор қаратилаяпти. Мамлакатимизда ҳар йили уч ёш йўналишида ўтказилаётган "Ёш китобхон" танлови ғолиблари "Спарк" автомашинаси билан тақдирланаётгани, вилоят ҳокими Зафар Рўзиев Миришкор туманидаги 32-мактабнинг буюк туркман шоири Махтумқули шеъриятини деярли ёд олган 5-синф ўқувчисига шахсий планшетини тортиқ қилгани, мамлакатимиз бўйлаб ташкил этилган "Жонажон мактабимга китоб совға қиламан" акцияси иштирокчилари сони кун сайин ортиб бораётгани фикримизнинг яққол далилидир.\nМени бир савол қийнайди: сўнгги уч йилдирки, Президент томонидан китобхонлик нафақат илм-маърифатни, маънавиятни юксалтиришнинг асоси бўлиб қолмасдан, мамлакат иқтисодий равнақини таъминловчи бош омил эканлиги қайта-қайта уқтириб келинаётган бўлса-да, аксаримизни китоб, китобхонликка панжа орасидан қараш кайфияти нега тарк этмаяпти?\nҚанчалик ачинарли бўлмасин, тан олиш керак, таълим тизимида фаолият кўрсатаётган ўқитувчи, мураббийларнинг ҳаммаси ҳам ёш авлод онгида китобга, адабиётга ҳавас руҳини уйғотаяпти, дейиш ноўрин. Қўлига матбуот нашри ёки китоб олса, эсноғи тутиб қоладиганлар кўплаб топилади. Кўп йиллик педагог, ижодкор сифатида қайси таълим масканига йўлим тушмасин, ишни шу маскан кутубхонаси билан танишишдан бошлайман. Тўғри, кейинги йилларда кутубхоналар фондини бадиий адабиётлар билан бойитишга анча эътибор қаратилаяпти. Аммо бу соҳадаги ишларимизни етарли деб бўлмайди. Кутубхоналарга келтирилаётган аксар асарлар бир ёки икки нусхагина холос. Фараз қилинг, камида юз нафар ўқувчи таҳсил олаётган мактаб учун етарли миқдорми бу?\nБундан ҳам ачинарлироғи, мактабларда фаолият кўрсатаётган бошқа фан ўқитувчиларини қўя турайлик, аксар она тили ва адабиёти фани мутахассислари ҳам бугунги адабий жараёндан бехабар. Шахсий фикри ожизимча, адабиёт фани дарсликлари ўқитувчи зиммасига адабий жараёндан бохабар бўлиб туриш мажбуриятини юклай олмаётгандай.\n5-синфдан 11-синфгача бўлган адабиёт дарсликларидан маълум бир давр адабий муҳитини атрофлича ёритадиган мавзулар деярли ўрин олмаган. Бунинг устига хронологик изчилликка ҳам эътибор қаратилмаган. 5-синф дарслиги ибтидосидан "Адабиёт - сўз санъати" деб номланган мавзу ўрин олган. Ундан кўзланган асосий мақсад ёш авлодга сўз санъати деб аталмиш муҳташам қасрда илк тетапояларни қўйдириш. Сўз санъати, унга бобо-момоларимиз узун кечалар айтиб берган эртаклар орқали кириб келишимиз тасвиридан сўнг адабиётнинг "шеърият", "наср", "драматургия" турларига (жанрларига) қисқача изоҳ берилади.\nҲар бир элнинг адабиёти пойдеворини халқ оғзаки ижоди ташкил қилади. Шу нуқтаи назардан дарсликнинг илк боби "Ҳикмат дурдоналари" деб аталиши, қисмдан "Мақоллар", "Топишмоқлар" каби мавзулар ўрин олгани жуда ўринли. Аммо халқ оғзаки ижодини ўрганиш шу билан вақтинча якун топади.\nБизнингча эса мазкур бошланғич "Эртаклар", "Ривоят, ҳикоят ва афсоналар", "Достонлар", "Эпослар", "Халқ қўшиқлари" кўринишида давом эттирилса, ўқувчининг адабиёт оламига сафарида изчиллик таъминланган бўларди. Тўғри, Имом Бухорий, Эзоп каби мутафаккирлар ҳаёти ва ижодига бағишланган мавзулар изидан дарсликнинг иккинчи боби - "Эртаклар оламида" бошланади. "Уч оға-ини ботирлар","Ҳикоя", "Сусамбил" эртаклари ўрганилгач, Ҳамид Олимжон ва Мақсуд Шайхзода томонидан болалар учун яратилган "Ойгул ва Бахтиёр", "Искандар Зулқарнайн" эртак-достонларига ўрин берилиши эса хронологик изчилликни мутлақ бузиб қўяди. Ҳар иккала улуғ шоиримиз йигирманчи асрда яшаб, ижод қилишган, халқ оғзаки ижодининг яратилиши эса минг йилликларга бориб туташади. Менимча, ушбу мавзулар бироз кейинга олиб қўйилиб, тиллардан тилларга кўчиб келаётган сўз санъати намуналари, хусусан, достон жанри тўлиқ ўрганиб чиқилгач, халқ оғзаки ижодининг ёзма адабиётга таъсири ҳақида тўхталиб, сўнгра юқоридаги мавзуларга мурожаат этилганда, фойдадан холи бўлмас эди.\nАдабиёт дарсликларидаги номутаносиблик ҳақида истаганча сўз юритиш мумкин. Таъбир жоиз бўлса, бу алоҳида мавзу. Фақат адабиёт дарсликларида ҳар бир давр адабиёти алоҳида олинган муаллифлар ҳаёти ва ижодини ўрганиш билан кифояланиб қолмасдан дастлаб ўша давр адабий жараёни обзор шаклида талқин этилса, ўқитувчи олдига дарслик билан чегараланмай, умумий обзорга киритилган бошқа асарларни ҳам ўқиш мажбуриятини юклаган бўларди.\nКитоб ва ўқитувчи эса биз истаймизми-йўқми, эгизак тушунча бўлганича қолаверади. Бадииятдан йироқ ўқитувчи ҳамма томонлама ахборот маконида яшаётган ўқувчини қаноатлантира олмайди. Зеро Президент ёшларнинг бўш вақтларини мазмунли ташкил этишни кўзлаб олға сурган беш ташаббуснинг ҳам бири китоб, китобхонликка йўналтирилгани бежиз эмас. Навоий ҳазратлари зикр этганидек, илмдан "воситаи жоҳ" ўрнида фойдаланмайлик, азиз ҳамкасблар.


Го ўйини бўйича жаҳон чемпиони хитойлик Кэ Цзе AlphaGo компьютер дастурига учта баҳснинг барчасида мағлуб бўлди. Бу ҳақда ТАСС хабар бермоқда.\nСўнгги учрашув шанба, 27 май куни бўлиб ўтди. Ҳар бир томонга қарорлар қабул қилиш учун уч соатдан берилди. Цзе ғалаба қозонган тақдирда 1,5 миллион долларни қўлга киритиши мумкин эди.\n«Бу машинада ўйинга нисбатан ҳеч қандай ҳис-туйғу йўқ. Олдин дастурда қатор заиф томонлар бор эди, бироқ ҳозирда унинг го ўйини тушуниши ва қарорлар қабул қилиши бизнинг имкониятларимиздан анча олдинда эканини тушунмоқдаман», - дея маълум қилди ўйинчи.\nAlphaGo - Google DeepMind компанияси томонидан яратилган дастур бўлиб, 2016 йилда го бўйича собиқ жаҳон чемпиони Ли Се Доль ҳам сунъий идрокни мағлуб этишга уриниб кўрган, аммо беш ўйиндан тўрттасида имкониятни бой берганди.\nГо – мантиқий ўйин бўлиб, тахминан уч минг йил аввал пайдо бўлган. Унда икки ўйинчи иштирок этади, бири оқ рангдаги тошларни олса, иккинчиси – қора. Ўйинчиларнинг мақсади – ўйин тахтасида ўз рангдаги тошлари орқали рақибга қараганда кўпроқ ҳудудни эгаллаш. Айни дамда го Хитой, Япония ва Жанубий Кореяда кенг тарқалган.


2 Июнь 18:36\n«Транспорт секторининг асосий вазифаси – мамлакатнинг транзит салоҳиятини рўёбга чиқариш учун миллий транспорт тизимини жаҳон транспорт тармоғига қўшишдир. Шуни таъкидлашни истардимки, умуман олганда саноат жадал ривожланмоқда. Албатта, пандемия транспорт соҳасига катта ўзгаришлар киритди. Барча транспорт турлари, шу жумладан йўловчилар ва юк ташиш хизмати зарар кўрди», - деди вазир.\nШундай қилиб, унинг таъкидлашича, 2021 йил январ-апрел ойларида транспорт соҳасида ялпи қўшилган қийматнинг индекслари ўтган йилга нисбатан 91 фоизни ташкил этди.\nБарча транспорт турлари билан юк ташиш ҳажми 1,07 миллиард тонага етди.\n«Пандемияга қарамай, биз транзит юк ташиш барқарорлиги ва самарадорлигини намойиш эта олдик. Масалан, 2021 йилнинг 4 ойида транзитнинг умумий ҳажми 7,3 миллион тоннани ташкил этди. Бу ўтган йилга нисбатан 4,1 фоизга кўпдир. Ундан 337 контейнер 20 фут муқобили ташилган. Бу 2020 йилга нисбатан 52 фоизга кўпдир. Бу йил 25,5 миллион тонна транзит юкларни, шу жумладан 1 миллион 20 фут муқобил контейнерларини ташиш режалаштирилган», - деди Бейбит Атамқулов.\nМуаллиф: Марлен Жиембай


12:10 / 07.12.2017\nБугун, 7 декабрь куни Тошкентдаги «Ўзбекистон» анжуманлар саройида Ўзбекистон Республикаси Конституцияси қабул қилинганининг 25 йиллик байрамига бағишланган тантанали йиғилиш бўлиб ўтади.\nТадбирда Ўзбекистон президенти Шавкат Мирзиёев маъруза қилади. Маълумки, Ўзбекистоннинг Биринчи Президенти Ислом Каримов ташаббуси билан республикамизда 1997 йилдан буён Конституция куни байрами арафасида кириб келадиган янги йилни номлаш анъанага айланган.\nБугун ҳам ушбу анъанага мувофиқ, Шавкат Мирзиёев 2018 йил номини эълон қилиши кутилмоқда.\nKun.uz сайти бир кун олдин бу борада сўровнома ўтказди.\nУнда ўқувчиларга 6та вариант таклиф этилганди. Сўровномада 6 мингга яқин киши иштирок этди. Сайт ўқувчиларининг кўпчилик қисми 2018 йил Ўзбекистонда «Тадбиркорлар ва сармоядорларни қўллаб-қувватлаш йили» бўлишини исташади (35 фоиз/2 мингдан ортиқ киши). Шунингдек, «Ислом маданиятини юксалтириш йили» (25 фоиз) ва «Таълим тизимини такомиллаштириш йили» (18 фоиз) таклифлари ҳам кўпчилик томонидан маъқулланган. Сўровномада «Инновацион ривожланиш ва юксалиш йили» (11 фоиз), «Туризмни ривожлантириш йили» (6 фоиз) ва «Халқ билан мулоқот ва инсон манфаатлари йили-2» (5 фоиз) таклифлари бўйича муносабат ҳам сўралганди.\n1997-2017 йиллар оралиғида қуйидагича номлар берилган:\n1997 йил - Инсон манфаатлари йили\n1998 йил - Оила йили\n1999 йил - Аёллар йили\n2000 йил - Соғлом авлод йили\n2001 йил - Оналар ва болалар йили\n2002 йил - Қарияларни қадрлаш йили\n2003 йил - Обод маҳалла йили\n2004 йил - Меҳр ва мурувват йили\n2005 йил - Сиҳат-саломатлик йили\n2006 йил - Ҳомийлар ва шифокорлар йили\n2007 йил - Ижтимоий ҳимоя йили\n2008 йил - Ёшлар йили\n2009 йил - Қишлоқ тараққиёти ва фаровонлиги йили\n2010 йил - Баркамол авлод йили\n2016 йил - Соғлом она ва соғлом бола йили\nИдиш-товоқ растаси оралаган филнинг сўровномаси (раддия)


Криштиану Роналду: "Мен ғалаба голини киритишимни ҳис қилгандим"\n07:44 / 29.05.2016\n11 маротаба Чемпионлар Лигасини ютган Мадриднинг "Реал" жамоаси ҳужумчиси Криштиану Роналду ғалабадан кейин ўз ҳиссиётлари билан бўлишди.\n"Атлетико" билан ўтган учрашувнинг асосий ва қўшимча вақти 1:1 ҳисоби билан якунланди. Пенальтилар серияси эса 4:3 ҳисобида мадридликлар фойдасига ҳал бўлди. Роналду ушбу сериядаги охирги – ғалаба тўпини киритди.\n"Мен жуда хурсандман. Биз бу муваффақиятни мухлислар билан бўлишмоқчимиз. Мен ҳозирча оилам билан кўришмадим, бироқ бу ғалаба улар, ўйинчилар ва барчанинг ғалабасидир. Мухлисларимизга каттакон раҳмат.\nМен ғалаба тўпини киритишимни олдиндан ҳис қилгандим. Мен Зиданни менга 5-пенальтини тепишга рухсат беришини сўрадим, чунки мен ғалаба тўпини киритишимни билардим.\nЗидан аъло даражада ишлади. У бу ғалабага муносиб, чунки у жуда камтар ва мен у учун хурсандман.\n"Олтин тўп, дейсизми? Биринчи навбатда Чемпионлар Лигасини ютиш ва энг яхши тўпурар бўлиш керак эди. Мен кетма-кет 7 мавсумдан бери 50 тадан кўп гол урмоқдаман, бу тарихда ҳали бўлмаган", деб ўз натижалари билан мақтаниб қўйди Роналду.


Ғаллаорол тумани ҳокимининг 29 июлдаги 3839 сонли “XUSNORA BOTIR BOG'I” масъулияти чекланган жамиятига узумзор барпо этиш учун ер майдини ажратиш тўғрисидаги қарори » Ғаллаорол туман ҳокимлиги расмий сайти\nҒаллаорол туман ҳокимлиги » Туман ҳокими қарорлари » Ғаллаорол тумани ҳокимининг 29 июлдаги 3839 сонли “XUSNORA BOTIR BOG'I” масъулияти чекланган жамиятига узумзор барпо этиш учун ер майдини ажратиш тўғрисидаги қарори\nБулоқбоши қишлоқ фукаролар йиғини\nхудудларидaн “XUSNORA BOTIR BOG'I”\nмасъулияти чекланган жамиятига узумзор\nбарпо этиш учун ер майдини ажратиш\nЎзбекистон Республикаси «Ер кодекси» 6-моддаси, “XUSNORA BOTIR BOG'I” масъулияти чекланган жамияти раҳбари Б.Саидқуловнинг туман ҳокимлигида 2020 йил 4 июндаги № 1082/м-сон билан рўйхатга олинган аризаси ҳамда туман ер участкаларини бериш (реализация қилиш) масалаларини кўриб чиқиш комиссиясининг хулосасини инобатга олиб\n2.“XUSNORA BOTIR BOG'I” масъулияти чекланган жамиятига Булоқбоши қишлоқ фукаролар йиғини ҳудудидан туман ҳокими захирасидаги 134ч,203ч-контурдан жами 16,0 гектар сувли ер майдонлари узумзор барпо этиш учун 30 (ўттиз) йил узоқ муддатли ижара усулида фойдаланишга ажратиб берилсин.\n3.Туман ер ресурслари ва давлат кадастри бўлими (А.Бегбўтаев)га “XUSNORA BOTIR BOG'I” масъулияти чеклангам жамиятига узумзор барпо этиш учун ажратилган жами 16,0 гектар сувли ер майдони юзасидан белгиланган тартибда Ер ҳисоботига ўзгартириш киритиш вазифаси юклатилсин.\n4. “XUSNORA BOTIR BOG'I” масъулияти чекланган жамияти рахбари Б.Саидқулов зиммасига:\n-ажратилган ер майдонларидан белгиланган мақсадда фойдаланиш;\n-белгиланган тартибда ва муддатларда тегишли ташкилотларга ҳисоботлар тақдим этиб бориш вазифалари топширилсин.\n5.Мазкур қарорнинг ижросини назорат қилиш туман ҳокимининг қишлоқ ва сув хўжалиги масалалари бўйича ўринбосари У.Умурзақов зиммасига юклатилсин.\n6.Ушбу қарорнинг тасдиғи Жиззах вилоят ҳокимлигидан сўралсин.\nҒаллаорол тумани ҳокимининг 2 июлдаги 3628 сонли қарори


Бухорони бир йил «фавқулодда ҳолат»да ушлайман...\n22.01.2021 12:11 0 3695\nБухоро вилоятида бўлиб ўтаётган фаоллар йиғилишида Ботир Зарипов вилоят ҳокими лавозимига тайинлангани ҳақида хабар берилган эди. Президент Шавкат Мирзиёев янги ҳокимга мурожаат қилди ва унинг олдига қўйиладиган талаб ҳақида гапирди.\nДавлат раҳбари шу билан бирга янги даврда яратилаётган имкониятларга тўхталиб ўтди.\n— Бир вақтлар оддийгина лойиҳа учун ҳам бюджетдан пул олиш жуда қийин эди. Қоғозбозлик жуда кучли бўлган. Ҳозир ҳамма шароит бор, энди фақат ишлаш керак.\nБухорони шунақа кўз олдимга келтираманки, у ривожланиш маёғи бўлиши керак. Янги ҳоким фақат ҳалол ишлаши шарт. Давлат лавозимида ишлаб, оч қолмайди одам. Фақат ҳалол ишлаш керак.\nБиз ишлаган вақтларда маошимиз битта галстукка етмасди. Мен бир йил эмас, кўп йиллар ҳоким бўлиб ишлаганман. У вақтларда ҳокимнинг қўлидан ҳеч нарса келмасди. Пахта деган балога боғланиб қолгандик, бошқа иш қила олмасдик. Ерларни буздик, яхши ҳосил олиш учун на ўғит бор эди, на солярка, на техника ва на маош бор эди.\nҲозир сафсата сотаётганларни эшитсам, ўйланиб қоламан, бу одамлар илгари қандай шароитда яшаганимизни билармикан? Мана оқсоқоллар ўтирибди, улар яхши билади, охирги йилларда қанча одам уйли-жойли бўлди.\nАгар халқ ҳокимдан рози бўлса, бу менинг омадим, чунки халқ мендан ҳам рози бўлади.\nМен бир йил Бухорони «фавқулодда ҳолат»да ушлайман. Вилоят ҳокими ҳам, туман ҳокими ҳам кабинетига кирмайди. Ҳамма маҳаллабай ишлашга тўлиқ ўтиши керак, — деди Шавкат Мирзиёев.\nЖамият Кеча, 17:51


Дзюдочилар Тошкент йиғинида янги қоидаларга мослашишмоқда\nПойтахтимизда ўтказилаётган дзюдо бўйича халқаро ўқув-машғулот йиғини кўтаринки руҳда давом этмоқда. Бугун куннинг иккинчи ярмида режага мувофиқ навбатдаги машғулот ўтказилди. Дастлаб чигалёзди машқларидан сўнг спортчилар бир неча бора спарринг баҳсларини ўтказишди. Аҳамиятлиси, бу беллашувлар янги қоидалар асосида бўлиб, дзюдочилар бу орқали янги ўзгаришларга анча мослашиб олишмоқда.\n"Йиғин кўтаринки руҳда ўтмоқда. Бунда рақибларимиз билан янги қоидалар асосида баҳслашяпмиз. Янги циклдаги қоидада у қадар катта ўзгаришлар бўлмаса ҳам ўзлаштиришимиз лозим бўлган жиҳатлари бор", - дейди Токио-2020 совриндори Давлат Бобонов.\nЭслатиб ўтамиз, ушбу йиғин 25 январга қадар давом этади. “ЖАР” спорт мажмуасида ўтаётган йиғинда Россия, Австрия, Ливан, Қозоғистон, Ҳиндистон, Мўғулистон ва Қирғизистон каби терма жамоа вакиллари ҳамюртларимиз билан янги мавсумга тайёрланишмоқда. Янги мавсумда дзюдочиларни кўплаб Гран-при ва "Катта дубулға" турнирлари, шунингдек, Осиё ўйинлари, қитъа чемпионатлари ҳамда пойтахтимизда ўтадиган жаҳон чемпионати кутиб турибди. Бу орқали меҳмонлар дзюдо оламидаги йилнинг энг муҳим старти олдидан Тошкентдаги шароитлар ва ўзбек дзюдоси билан янада яқиндан танишиб олишлари мумкин бўлади.\nШу тариқа анъанавий тарзда мавсумолди Тошкентда ўтказиладиган йиғин барча жамоалар учун фойдали бўлмоқда.